Ceyhun Bayramov Avropa İttifaqının nümayəndəsi ilə Azərbaycan-Ermənistan sərhədindəki gərginliyi müzakirə edib » GundemXeber İnformasiya Portalı\nGundemxeber.az » Siyasət » Ceyhun Bayramov Avropa İttifaqının nümayəndəsi ilə Azərbaycan-Ermənistan sərhədindəki gərginliyi müzakirə edib\nCeyhun Bayramov Avropa İttifaqının nümayəndəsi ilə Azərbaycan-Ermənistan sərhədindəki gərginliyi müzakirə edib\nTarix: 1-06-2021, 14:34 Bölmə :Siyasət Baxış: 174\nAzərbaycanın xarici işlər naziri Ceyhun Bayramov bazar ertəsi günü Avropa İttifaqının Cənubi Qafqaz üzrə xüsusi nümayəndəsi Toivo Klaarla bölgədə mövcud olan cari vəziyyət, üçtərəfli bəyanatların icrası və Azərbaycan-Ermənistan sərhədində baş verən gərginliyi müzakirə edib.\nAzərbaycan Xarici İşlər Nazirliyi bildirib ki, Ceyhun Bayramov sərhəd məsələsi ilə bağlı gərginliyin aradan qaldırılmasının, bu xüsusda mövcud olan fikir ayrılıqlarının "danışıqlar yolu ilə həllinin vacibliyini" qeyd edib.\nNazir Azərbaycanın sərhədin delimitasiya və demarkasiyası üzrə müvafiq üçtərəfli komissiyanın yaradılması təklifini dəstəklədiyini vurğulayıb, XİN bildirib.\nMəlumatda deyilir ki, Ceyhun Bayramov son gərginlik zamanı saxlanılan 6 erməni hərbçi barədə söyləyib ki, Ermənistan tərəfinin "bu kimi təxribatlara əl atması yolverilməzdir".\nMayın 12-dən isə Azərbaycan-Ermənistan sərhədində, Zəngəzur bölgəsində, Sevliç (Qaragöl) gölü yaxınlığında gərginlik yaşanır. Ermənistan Azərbaycan hərbçilərinin sərhədi pozduğunu, Azərbaycan isə beynəlxalq səviyyədə tanınmış sərhədlərini bərpa etdiyini deyir. Rusiya və ABŞ tərəfləri yaranmış vəziyyəti danışıqlar yolu ilə həll etməyə çağırıb.\nCeyhun Bayramov fransız həmkarına: Sərhəd ...\nCeyhun Bayramov Türkiyəyə gedir ...\nCeyhun Bayramov Britaniyanın dövlət naziri ilə ...\nİlham Əliyev ABŞ prezidentinin müşaviri ilə ...


09:54 30.07.2021 228\n"Çukariçki” ilə oyun avrokuboklarda "Sumqayıt"ın ikinci sınağı idi. Serbiyadan 0:0-lıq heç-heçə ilə geri dönən "Şəhərlilər" yerli azarkeşlərin gləcəyə nikbin baxmalarına səbəb olmuşdu. Klubun tarixində ikinci Avropa səviyyəli turnirin səfər oyunu üçün heç də pis nəticə deyildi. Həmin görüşdə 5-4-1 düzülüşü ilə meydana çıxmaqda "Sumqayıt"ın məqsədi bəlli idi. Bu dəfə komanda oyuna başqa əhvalla, başqa yanaşma ilə çıxmalı idi. Azarkeşlərin də dəstəyi ilə meydan amilindən yararlanmaq, klub tarixində bir ilkə imza atmaq.\nOyun primitiv şəkildə başladı. "Sumqayıt" rəqibin kəşfiyyatını zəiflik kimi qiymətləndirib bundan yaralanmaq qərarına gəldi. Cəmi 9 dəqiqə çəkən bu gözlənti bizimkilər üçün arzulanan kimi bitmədi. Oyunun 10-cu dəqiqəsində rəqib bizə, baş tutan hücumun necə tamamlanmalı olduğunu göstərdi. İlk rahat vəziyyəti tapan "Çukariçki" ustalıq nümayış etdirdi və cinahdan gələn ötürməni qolla çevirdi. Ndiaye serbləri hesabda irəli çıxardı.\nYaxşı müdafiəçi soyuqqanlı olan, peşəkar davranan, bütün ehtimalları nəzərə alıb həm özünü, həm də komanda yoldaşlarını sığortalaya biləndir. Höcət Haqverdi isə höcətliyindən qalmayıb növbəti hücumun qarşısını kobudluqla aldı. Beləliklə, rəqibə penalti qazandırdı. Serblər bu şansı əldən vermədi. Marko Dociç penaltini düzgün yerinə yetirdi və 0:2. Bu artıq mərhələ adlamaq şansının 16-cı dəqiqədə böyük ölçüdə əldən çıxması demək idi.\nİlk 20 dəqiqədə ara-sıra təmsilçimizin ifasında hücum müşahidə edirdik. Bu mənada, hücum futbolu sərgiləyən "Çukariçki", 5-4-1 taktiki sxemi ilə meydana çıxan "Sumqayıt"dan daha yaxşı görünürdü. Beş nəfərlə müdafiə olunan "Sumqayıt" xüsusilə Ndiayenin qarşısını almaqda çətinlik çəkirdi.\nOyunun 34-cü dəqiqəsində Rəhim Sadıxov cərimə zərbəsindən rəqibin qapıçısı üçün təhlükə yaratdı, amma Petkoviç ustalıq nümayiş etdirərək qapını toxunulmaz saxladı. Qeyd edək ki, sumqayıtlıların heyətində Rəhim oyunun ən yaxşılarından biri idi.\nİlk hissəni "Sumqayıt" soyunub-geyinmə otağına məğlub yollandı.\nİkinci hissədə edilən dəyişikliklər heç nəyə təsir etmədi. Futbolçularımızın oyuna yanaşması da eyni ilə dəyişilməz olaraq qalırdı. "Sumqayıt" artıq mövcüd durumla razılaşmışdı.\nKlub maksimum nəyə qadir olduğunu ortaya qoydu və yəqin anladı ki, avrokuboklar Azərbaycan çempionatı deyil. Aradakı fərq uçurum səviyyəsindədir...


Bürclərə görə qadınların hansı keyfiyyəti kişiləri valeh edir? - xanimlar ucun qadin xeberleri\nBürclərə görə qadınların hansı keyfiyyəti kişiləri valeh edir?\nGözəllik incə məsələdir, xüsusilə, zərif cinsin nümayəndələrindən söhbət gedirsə, ehtiyatlı olmaq lazımdır. Ən cazibədar xanımı seçmək bəzən çox çətin, bəzən də çox təhlükəli işə çevrilir...\nHər bir bürcün qarşı tərəfi cəlb etmək üsulu özünəməxsusdur. Sözsüz ki, onların ən güclü silahı gözəllikdir. Lakin astroloqlar bürclərə görə xanımların əks cinsin nümayəndələrini necə cəzb etdiyini yaxşı bilir.\nƏminik ki, hansı bürcün nümayəndələrinin kişilərə necə təsir etməsi sizə də maraqlı olacaq.\nBu bürc altında dünyaya gələn xanımlar qarşı tərəfin diqqətini necə cəlb etmək lazım olduğunu yaxşı bilir. Parıltılı geyim, zərif davranış, özünəinam və ağıl - belə bir qadın hansı kişini valeh etməz?\nBuğa bürcləri təbii gözəllik tərəfdarıdır. Təbiət də onlara cəlbedici görünüş və şarm bəxş edib. Kişilər qadınlarda təbiiliyə çox önəm verir.\nÇoxşaxəli qadınlar olan Əkizlər kişilərə gün verib, işıq vermirlər. Dəyişkən xüsusiyyətləri ilə kişiləri tez-tez təəccübləndirir, çox zaman da bezdirirlər. Məsələn, bir gün vəhşi, bir gün ciddi, başqa bir gün də mülayim qadın obrazına daxil olurlar. Bu xüsusiyyətlərinə görə, sirli bürcün nümayəndələri kişilərin sevgisini qazanmaqda çətinlik çəkir.\nBu bürc altında dünyaya gələn qadınlar bütün gözəlliyini dərhal nümayiş etdirməyi xoşlamır. Lakin bu bürclə yaxından tanış olan kişi ondan ayrılmaq istəmir. Belə sadiq və qayğıkeş xanımları kişilər heç zaman unutmur.\nŞir bürcündən olan qadınlar ideal gözəlliyə malik olmasa da, bənzərsiz və unikal zahiri görkəmi ilə əks cinsin nümayəndələrinin qəlbinə yol tapa bilir. Bu bürcün nümayəndələri istənilən vəziyyətdə özünü yaxşı təqdim etməyi bacarır.\nHəris modapərəstlərin çoxu qız bürcündəndir. Onların dəb cərəyanlarından yaxşı başı çıxır, bu məsələdə də çox iddialıdırlar. Üstəlik, həmişə baxımlı görünməyə çalışırlar. Baxımlı xanımlar da, nəinki kişilərin, elə öz həmcinslərinin də gözlərini sevindirir.\nTərəzi bürcünün nümayəndələri əsl dəb ilahəsidir. Onlar nadir və incə zövq duyumuna malikdir. Onları digərlərindən artistlik məharəti fərqləndirir.\nAh, nə üçün onların dili belə itidir? Belə qadınlar həyatda inamla addımlayır, ən önəmlisi, özünü qorumağı bacarırlar. Əqrəblərin bu xüsusiyyəti kişilərin xoşuna gəlir. Lakin bu bürcdən olan qadınlara yaxınlaşmağa cəsarət etmədiklərini kişiləri özləri də etiraf edir.\nBu zodiakın nümayəndələri çox xarizmatik olur. Hətta Oxatan bürcündən olan qadınların zahiri görkəmi mükəmməl olmasa da, onlar ağıllı cavabları ilə kişiləri özünə heyran edir. Onların yeganə mənfi cəhəti qarşı tərəfə vaxt ayırmamasıdır.\nOğlaq bürcləri tez-tez zahiri görkəmini dəyişirlər. Amma bu, onlara öz orijinal üslubunu yaratmağa mane olmur. Əvəzində onlar bir güllə ilə iki dovşan vura bilirlər. Belə ki, həm zahiri görünüşü, həm də iti zəkası ilə kişilərdə heyrət hissi oyadırlar.\nHəyat eşqi ilə aşıb-daşan dolça bürcləri ətrafa sonsuz nikbinlik hissini ötürür. Belə qadınlar bir çox kişinin xəyallarını bəzəyir.\nƏn müəmmalı qadınlardır! Kişiləri həmişə məhz belə sirli və soyuqqanlı qadınlar cəlb edib. Balıq bürcləri sakit görünsə də, əslində, çox ehtiraslı və emosionaldırlar. Yeri gəlmişkən, qeyd edək ki, bu bürcdən olan qadınlar zodiakın ən gözəl nümayəndələrindən biri hesab edilir.\nUlduzların nə deməsindən asılı olmayaraq, yadda saxlayın ki, çirkin qadın olmur: bütün xanımlar məlahətli və təkraredilməzdir. Amma razılaşaq ki, qadınların istənilən kişini dəli edə biləcək bir çox ümumi xüsusiyyətləri var...\nMətbəx Baxılıb: 3677 Tarix: 22 may 2019\nEffektli POMİDOR maskaları\nPomidor maskaları dəri üçün çox faydalıdır. Bu maskaların təsirləri arasında:. - dərini cavanlaşdırır, elastikliyini artırır. - dərini daha hamar edir. - ağardır, piqment ləkələri və çilləri daha görünməz edir. - yüngül pilin\nLimon və qozla ŞƏKƏRLİ PİROQ\nMəhsullar:. Xəmir:. - 200 qr kərə yağı. - 2,5 stəkan un. - 3 yumurta. - 1 stəkan şəkər tozu. - 1 paket qabartma tozu. - 1 çimdik duz. İçlik:. - 1 ədəd iri limon. - yarım stəkan şəkər tozu. - 2 ovuc qoz ləpəsi. - 1 x.q. nişasta\nEffektli GECƏ MASKALARI. Səhər GÖZƏL oyanmaq üçün...\nGecə vaxtı orqanizmdə bərpa proseslər sürətlənir. Bu bütün orqan və sistemlərə və o cümlədən dəriyə də aidir. Bu səbəbdən gecə kosmetik maskaları çox effektlidir. Maskanı axşam yatmazdan əvvəl təmizlənmiş dəriyə çəkin v\nSadə, ucuz və dadlı KOKOSLU PEÇENYE\nMəhsullar:. - 250 qr kokos yonqarı. - 150 qr şəkər tozu. - 3 yumurta. - vanilin. Hazırlanması:. 1. Yumurtanı şəkər tozu ilə çalın. 2. Kokos yonqarı və vanilini əlavə edin, qarışdırın. 3. Tavaya perqament kağızı sərin, xəmirdə\nAlbalı mürəbbəsinin hazırlanması\nTərkib: . - 2 kq albalı. - 1,8 kq (1 kq 800 qr) şəkər tozu. Hazırlanması:. 1. Meyvələri seçin, çürük, xarab meyvələri istifadə etməyin. 2. Meyvələri yaxşı yuyun, aşsüzənə yığın ki, suyu süzülsün. 3. Çəyirdəkləri çıxardın\nQırmızı lobya supu\nTərkibi:. - 1, 5 l bulyon. - 1 stəkan qırmızı lobya. - 1 baş soğan. - 1 kök. - 1 x.q. tomat. - 2 orta ölçüdə kartof. - yarım dəstə cəfəri. - duz, istiot, sarıkök. Hazırlanması. 1. Lobyanı axşamdan isladın, səhər suyu süzün\nBalqabaq dəri üçün olduqca faydalı olan, dərini cavanlaşdıran bir çox maddələrlə zəngindir. Balqabağın tərkibində olan A və C vitaminləri, sink mineralı dərinin cavanlığını və sağlamlığını qoruyur. Sizə çox effektli balqaba\nsonxeber.az qis geyimləri 2021 həkim məsləhəti aksessuarlar balıq və dəniz məhsulları sağlamlığa aid atalar sözləri ev ve dizayn debli cantalar 2021 kosmetika noruz bayramina aid tərəzi bürcü


Avropada anbarlarda ən çox təbii qaz saxlayan ölkə İtaliyadır - AZƏRTAC – Azərbaycan Dövlət İnformasiya Agentliyi\nAvropada təbii qaz anbarlarında ən çox “mavi yanacaq” saxlayan ölkə İtaliyadır.\nAZƏRTAC xəbər verir ki, hazırda İtaliyadakı anbarlarda 17,6 milyard kubmetr təbii qaz saxlanılır, bu da 85 faizlik doluluq nisbəti deməkdir. Təbii ki, bunun əsas səbəbi cari ilin əvvəlindən Azərbaycan təbii qazını Avropaya nəql edən və Cənub Qaz Dəhlizinin tərkib hissəsi olan Trans-Adriatik (TAP) boru kəməridir. İlin əvvəlindən TAP-la Avropaya 5 milyard kubmetr Azərbaycan təbii qazının nəql edilib, boru kəməri ilə ötürülən qaz həcmləri gündəlik 20-25 milyon kubmetrdir.\nQeyd edək ki, Avropa ölkələrində anbarlarda saxlanılan təbii qaz həcmləri ötən bir il ərzində 23 milyard kubmetr azalıb. Belə ki, keçən ilin sentyabrında qitədəki təbii qaz anbarlarının doluluq nisbəti 95 faiz olduğu halda, hazırda bu göstərici 74,6 faizə enib. Ötən il sentyabrın 30-da Avropadakı təbii qaz anbarlarında 108 milyard kubmetr qaz olub. Cari ilin eyni dövründə isə bu həcm 23 milyard kubmetr azalaraq 85 milyard kubmetrə enib.\nHazırda Almaniyadakı anbarlarda 16,5 milyard kubmetr (doluluq nisbəti 68 faiz) və Fransada 12,4 milyard kubmetr (doluluq nisbəti 90 faiz) təbii qaz saxlanılır. Böyük Britaniyadakı 1 milyard kubmetrlik qaz anbarlarının doluluq nisbəti 100 faiz, Polşadakı 3,5 milyard kubmetrlik anbarların doluluq nisbəti isə 96,3 faizdir.\nTəbii qaz anbarlarındakı həcmlərin ən çox azaldığı ölkələr Niderland, Portuqaliya və Avstriyadır. Belə ki, Niderlanddakı anbarların doluluq nisbəti 91 faizdən 14,8 faizə, Portuqaliyada 98,7 faizdən 59,2 faizə, Avstriyada 90 faizdən 56,8 faizə enib.\nQitədə yay aylarında müşahidə olunan anomal istilər və enerji tələbatının artması anbarlardakı təbii qazdan daha çox istifadəyə gətirib çıxarıb. Həmçinin quraqlıq nəticəsində su elektrik stansiyalarında enerji istehsalının azalması anbarlardakı təbii qazdan daha çox istifadə edilməsinə səbəb olub.\nMütəxəssislərin fikrincə, bu il qış fəsli gözləniləndən daha soyuq keçəcəyi təqdirdə Avropa ölkələri təbii qazla bağlı ciddi problemlərlə üzləşə bilərlər.\nAZERTAG.AZ :Avropada anbarlarda ən çox təbii qaz saxlayan ölkə İtaliyadır


70 yaşlı kənd sakini "Ayə, narahat olmayın, onlar yalandan hərlənerlər" - VİDEO - Medianews\nNəşr edilib: 2020/07/15 15:19 Rubrika: Cəmiyyət Baxış sayı: 2082 Müəllif: Turan\n“Narahat olmayın, onlar yalandan hərlənirlər. Üstünlük bizdədir. Allah haqqı, kənddən heç vaxt çıxmamışıq. Sadəcə uşaqları kənara çıxarmışıq. Özümüz də səngərlərdəyik, heç nədən qorxmuruq”, – deyə 70 yaşlı Ağdam sakini bildirib.


Bakı Metropoliteni sədrinin milyonçu oğlu – XəbərAl.Az\n“Baku Oxford School”da orta məktəbi 2008-ci ildə başa vuran Həbib Britaniyaya gedib. Linkedin sosial platformasında o, Şotlandiyada əlavə orta təhsil (Gordonstoun School) aldıqdan sonda Edinburq Universitetinə daxil olduğunu xronikasına yazır. 22 yaşında Heriot-Vatt Universitetini neft mühəndisi ixtisası üzrə bitirib magistr diplomu ilə Bakıya qayıdıb. Hesablamalara görə, onun bu illər ərzində təkcə təhsil müəssisələrinə ödənilməli olan xərcləri 148.200 ABŞ dolları (indiki məzənnə ilə 252.000 manat) və 112.500 funt (indiki məzənnə ilə 239.000 manat) təşkil edib. Təhsil xərclərini qarşılayan atası Zaur Hüseynov həmin illərdə “Bakıelektrikşəbəkə” ASC-nin İdarə Heyətinin sədrinin birinci müavini işləyirdi. 2014-cü ilin fevralında Bakı Metropoliteninə yeni rəhbər gətiriləndən az keçmiş oğlu Həbib Britaniyada ali təhsilini tamamlayır, amma bu ölkə ilə əlaqələrini birdəfəlik kəsmir.\nHəbib həm də avtomobil həvəskarıdır. O, hər ikisi “090” nömrəsi daşıyan “Chevrolet Camaro” və “Audi S7” minik avtomobillərinə sahibdir.\nSabirabad rayonundan olan Həsənov Qüdrət Səfər oğlu vətən uğrunda mübarizədə şəhid olub. XəbərAl.az bildirir ki, mülki həyatında mühafizəçi işləyən Qüdrət həyatının son günlərini vətənin mühafizəsinə həsr edib və xain düşmən tərəfindən şəhid edilib. O, mühafizəçi kimi ATİF şirkətlər qrupunun əməkdaşı olub. Q. Həsənov ötən həftə doğulduğu Sabirabad rayonunda dəfn edilib. Vətən səni unutmayacaq!\nBu gün müasir, müzəffər Azərbaycan Ümummilli lider Heydər Əliyevin siyasi ideyaları əsasında inkişaf edir\nPosted on 08 May 2022 08 May 2022 Author Xeberal.az\n“Mərhum Heydər Əliyev Azərbaycanınxoşbəxtliyi və firavanlığı, bölgədə və dünyadasülh naminə göstərdiyi fövqəladə xidmətlərlətürk və dünya tarixində şərəfli yer tutmuşdur”.Rəcəb Tayyib ƏrdoğanParlaq təfəkkürlü, uzaqgörən siyasətçi, çevik idarəetmə, natiqlik məharəti, güclü dövlətçilik duyğusu və möhkəm iradəyə malik olan, möhtəşəm, bənzərsiz şəxsiyyət Heydər Əliyev xalqın qəlbinə yol taparaq, hər kəsin etibarını və məhəbbətini qazanmışdır.Tarixin yaddaşında qalmaq hər insana […]\n“Ucar Aqroservis”in işçiləri narazılıq edir – Müraciət…\n“”Aqroservis” ASC-nin Akşin adlı şöbə müdiri vəzifə səlahiyyətlərindən sui-istifadə edib dövlətin ayırdığı büdcə vəsaitini talan etməklə məşğuldur.Buna görə biz min-bir əziyyətlə pul qazanan zəhmətkeş insanlar borc içində yaşamağa məhkum olmuşuq”. Bu barədə “Ucar Aqroservis”in işçiləri tərəfindən edilən müraciətdə deyilir. Müraciətdə daha sonra bildirilir: “Belə ki, biz Ucar “Aqroservis”-dən 2014-cü il tarixdə lizinq yolu ilə kənd […]


Ötən il BMU əməkdaşlarının 30 məqaləsi impakt faktorlu jurnallarda dərc olunub\n16 Yan. 17:23\nBakı Mühəndislik Universitetinin (BMU) əməkdaşlarının impakt faktorlu jurnallarda nəşrlərinin sayı ildən-ilə artır. Hazırda universitet əməkdaşlarının Web Of Science impakt faktorlu nəşrlərinin orta istinad sayına görə Azərbaycan ali təhsil müəssisələri üzrə ilk onluqda, ictimai elmlər üzrə isə ilk üçlükdə yer alıb.\nYarandığı 3 il ərzində universitetdə Web of Science platformasında 2017-ci ildə 8, 2018-ci ildə 18 və 2019-cu ilin ilk 6 ayında 30 olmaqla, cəmi 56 nəşr və onlara 57 istinad qeyd edilib. Eyni zamanda, BMU son illərdə nəşr olunan məqalələrə edilən istinad sayına görə Azərbaycan üzrə 3-cü yerdə qərarlaşıb.\nUniversitet əməkdaşlarının Renewable and Sustainable Energy Reviews (Web Of Science İmpakt faktoru 11.239),Journal Of Molecular Liquids İF 4.561, Environmental Science And Pollution Research İF 3.208, Applied Mathematical Modelling 3.112 kimi ən məşhur jurnallarda 10-a yaxın məqaləsi nəşr edilib.\nDigər müsbət məqam odur ki, 2017-ci ildə elmi nəşrlərə görə mükafat alan BMU əməkdaşlarının sayı 7 nəfər idisə, 2019-cu ildə bu göstərici 30 nəfərə qədər artıb və onların əksəriyyəti gənc tədqiqatçılardır.\nBMU-da tədris prosesi ilə elmi fəaliyyəti vəhdət təşkil edir, fakültələr, kafedralar, laboratoriyalar və digər elmi strukturların bazasında elmin müxtəlif sahələri və istiqamətləri üzrə fundamental, nəzəri-metodoloji, pedaqoji-metodiki və tətbiqi tədqiqatlar aparılır. Son illərdə də universitetdə 7 beynəlxalq konfrans keçirilib və onların nəşrləri universitetin saytına yerləşdirilib. Xüsusi vurğulamaq yerinə düşər ki, “Scopus” və “Web of Science” platformasına daxil edilən International Conference on Thermal Engineering konfransının 13-cüsü Kanadanın Ryerson Universiteti ilə birgə 10-12 iyun 2020-ci il tarixində BMU-da (https://www.ictea.ca/) keçiriləcək.\nQeyd olunanlardan başqa, müntəzəm olaraq bütün fakültələrdə aylıq elmi seminarlar və elmi müzakirələr keçirilir. 2017-2019-cu illərdə illərdə 50-dən çox belə elmi tədbir keçirilib.\nOnu da vurğulamaq lazımdır ki, artıq 10-a yaxın BMU əməkdaşı impakt faktoru kifayət qədər yüksək olan 20-dən artıq elmi jurnalların redaksiya heyətinə daxildir və bu jurnallarda nəşr olunan məqalələrin rəyçiləridir.\nBMU-nun tədqiqatçı alimləri ötən ildən iki dəfə çox elmi nəşrin ictimaiyyətə təqdim edilməsi istiqamətində mühüm addımlar atılmasını hədəf olaraq seçib.


Barmaq izinə görə xarakteriniz » Joy.az - Bizimlə daha rəngarəng\n04 Sentyabr, 2013\n7 601 Baxış\n1. Belə inanlar üçün fiziki göstəricilər çox da önəmli olmur. Onların güclü psixi və ruhi potensialları olur. Onlar qeyri-müəyyən xarakterlərə malikdirlər. Onlar başqalarının fikirlərinə bir o qədər də önəm vermirlər. Necə deyərlər özləri nəyin ağ nəyin qara olduğunu yaxşı bilirlər. Hətta bir işdə uğursuzluğa düçar olduqlarında belə ruhdan düşmürlər. Liderliyə meyilli adamlardır və həmişə də qeyri-ünsiyyətcil və inadkar lider olurlar.\n2. Normalda çox enerjili olsalar da, ekstrimal vəziyyətlərdə “sönürlər”... Buna səbəb fiziki potensiallarının çox da güclü olmamasıdır. Ən çox onları yoran isə monoton iş həyatı olur.\nOnlar ictimai münasibətlərdə çox uğurludurlar, ətrafdakı insanlarla çox tez ünsiyyətə girir və ortaq nöqtələr tapa bilirlər. Güzəştə tez gedir, heç bir gəliri olmadan insanlara yardım etməkdə çəkinmirlər. Amma ideyaları uğruna da hər şeydən keçməzlər. Onlar 1-cidən fərqli olaraq daha ideal lider olurlar.\n3. Yaradıcı insanlardır. Enerjilidirlər, eyni vaxtda bir neçə işdən yapışırlar, lakin çox vaxt onlara olan maraqlarını itirdikləri üçün işlərini də yarımçıq qoyurlar. Nəyi isə etməyə yalnız özləri özlərini məcbur edə bilərlər. Baxmayaraq ki, səbrlidirlər əlverişsiz mühit onları çox əsəbləşdirə bilər. Onlar həmişə özlərindən narazıdırlar və daima şübhələr içindədirlər. Onların səbr kasaları çox tez daşa bilər.\nXala görə xarakterini müəyyən et\n1dən çox qızla danışan oğlanlar\nQadınları anlamaq olmur, çünki...\nMobil telefonuna görə xarakterin\n6 İyul 2014 14:04\n2 Yanvar 2014 15:50\n3 duzdu tez eseblesirem anlamadim hec men bunu\n2 Yanvar 2014 15:46\nMende 3-du duz gelir\n27 Sentyabr 2013 11:48\n3 duz cixdi eeeeeee/maraqlidir goresen bunlarin hamisi hardan bilirler?interesni\n24 Sentyabr 2013 01:04\nmende 3 cixdi.maraqlidi\n11 Sentyabr 2013 00:37\n9 Sentyabr 2013 12:36\nmende 3 cixdi\n5 Sentyabr 2013 23:50\nEeee o qədər barmaqlarıma baxdımki gözlərim qamaşdı....!\n4 Sentyabr 2013 22:29\nCox uygun gelir.\n4 Sentyabr 2013 21:11\n3 coxu duzdur\n4 Sentyabr 2013 18:54\n2 ve 3-un arasinda qaldim\n4 Sentyabr 2013 16:50\n3du ve duz cixdi xebere gore twk maraqli idi\n4 Sentyabr 2013 14:44\n4 Sentyabr 2013 13:58\nilkay daha 1 saat olmazda ha ha ha\n4 Sentyabr 2013 13:42\n:) uuu her men\n4 Sentyabr 2013 13:25\nBulamadım ya hansına uyğun gelir.\n4 Sentyabr 2013 13:23\n4 Sentyabr 2013 12:41\n2-3 mənə uyğun gəlirlər. Barmağıma uyğun 3-cüdür\n4 Sentyabr 2013 12:25\n3 du mende bezi sozler duzdur\n4 Sentyabr 2013 12:00\n2. Normalda çox enerjili olsalar da, ekstrimal vəziyyətlərdə “sönürlər”... Buna\nsəbəb fiziki potensiallarının çox da güclü olmamasıdır. Ən çox onları yoran isə monoton iş həyatı olur.\n4 Sentyabr 2013 11:49\n4 Sentyabr 2013 11:39\n2-3..mende ikisinnende var ))\n4 Sentyabr 2013 11:32\nMende 3-cu dur\n4 Sentyabr 2013 11:14\n4 Sentyabr 2013 10:47\n3Cü uyğunluq təşkil edir.)\n4 Sentyabr 2013 10:36\n1 saatdir elime baxiram ki, gorum hansidir :) Men texmin ede bilmedim hansidir :D\n4 Sentyabr 2013 10:29\n4 Sentyabr 2013 10:24


İlham Əliyev: "Biz Ermənistansız da bölgədə\nİlham Əliyev: "Biz Ermənistansız da bölgədə istədiyimizə nail ola bilmişik"\n18:24 26 İyun 2021 Oxunub :563\n"İndi Ermənistandan asılıdır. Onların davranışı və regional məsələlərə yanaşması necə olacaq. Hər halda, biz Ermənistansız da bölgədə istədiyimizə nail ola bilmişik. Bütün kommunikasiyaları çəkmişik, enerji xətlərimizi çəkmişik, dəmir yollarını, bütün nəqliyyat layihələrini bizim digər qonşularımızla icra etmişik. Əgər Ermənistan bu prosesə qoşulmaq istəyirsə, hələ xahiş etməlidir öz qonşularından".\nAzvision.az xəbər verir ki, bunları Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev iyunun 26-da Silahlı Qüvvələr Günü münasibətilə “Gülüstan” sarayında Azərbaycan Ordusunun rəhbər və şəxsi heyətinin bir qrupu ilə görüşündə deyib.\n"Bilməlidir ki, biz heç nəyi unutmamışıq. Biz bunu unuda bilmərik. Biz şəhidlərimizi unuda bilmərik, Xocalı qurbanlarını unuda bilmərik, dağılmış şəhərlərimizi unuda bilmərik. Dağılmış qəbirləri, təhqir edilmiş məscidləri biz necə unuda bilərik? Biz heç vaxt unutmamalıyıq. Azərbaycan xalqı bunu öz yaddaşında daim saxlamalıdır. Ermənistan rəhbərliyi, erməni siyasi-ictimai və dini xadimləri öz ideologiyasını, öz siyasətini əsassız iddialar üzərində qurmuşdular. İkinci Qarabağ müharibəsindən sonra bu gün onlar artıq düşmənçiliyi ölkə daxilində bir-birinə qarşı istiqamətləndirirlər. Baxın, Ermənistanın informasiya məkanında nə qədər çirkin proseslər gedir. Bir-birini nə qədər təhqir edirlər, hədələyirlər. Nəyə görə? Çünki onlar əsrlər boyu gənc nəsli düşmənçilik ruhunda böyütmüşdülər. Düşmənçilik, nifrət toxumları səpmişdilər və bu da onların iflasına gətirib çıxardı. Ona görə biz heç nəyi unutmayacağıq", - dövlət başçısı bildirib.


Qvinet Peltrou kimi yaşımıza qalib gələk (2) » wWw.Qadinlar.Biz ~ Qadınlar Bir Incidir! Populyar Qadın Saytı\nQvinet Peltrou kimi yaşımıza qalib gələk (2)\nTarix: 31-05-2015, 08:00\nSəs ver: Artıq birinci kompleks olan Aştanqa Vnyasa haqqında hər şeyi mənimsədik. Bu həftə isə başqa yoqa və Qvinet Poltrounun etdiyi üz məşqlərini öyrənəcəyik. Bu həftə feyzbildinq haqqında öyrənək və tətbiq edək. Ağıllı Qvinet Poltrou bilir ki, gözəl bədən quruluşu ilə bərabər gözəl və hamar üz dərisinə də sahib olmaq lazımdır. Bunun üçün də mütamadi olaraq məşqlər etmək vacibdir. Əgər qırx yaşını keçmisinizsə və hamar alına, hündür qaşlara, güclü çənə və boğaz əzələlərinə sahib olmaq istəyirsinizsə, feyzbildinqin sifət üzrə kompleks hərəkətlərini öyrənin. Qırx yaşdan sonra insanlarda əzələlər zəifləyir, üzün xətləri dəqiqliyini itirir, göz ətraflarında qırışlar, göz altında qara dairələr əmələ gəlir. Sifət üzrə feyzbildinqin əsas vəzifəsi hüceyrələrin oksigen və qan dövranını gücləndirmək, üz dərisini möhkəmləndirmək, dəri qatlarında mübadilə proseslərini yaxşılaşdırmaqdır. Siz bu hərəkətləri edərkən son dərəcə diqqətli olmalısınız. Əks təqdirdə üz dərinizi zədələyə bilərsiniz. Feyzbildinqlə hər gün məşğul olmaq məsləhətdir. Belə ki, hər 5-ci gündən sonra 1-2 gün ara verməklə məşqlərinizi davam etdirə bilərsiniz. Ya səhər, ya da gecə məşq edə bilərsiniz. Əgər siz səhərlər məşq etmək istəyirsinizsə, yatmazdan əvvəl yemək yeməyin və çox su içməyin. 2-ci həftə üçün plan\nSəhər: 1 stəkan su və 1 stəkan südü qarışdırıb üzünüzü yuyun. Sonra barmaqlarınızı nəmləndirici kremə vurub üzünüzü yüngül masaj edin.\nAxşam: Üzünüzə və bədəninizə bal skrabı çəkin. Sonra yaş əleyhinə kremlərdən istifadə edə bilərsiniz.\nSəhər: 1 stəkan su və 1 stəkan südü qarışdırıb üzünüzü yuyun. Sonra göz ətrafı kompress edin və nəmləndirici kremlə yüngülcə massaj edin.\nAxşam: Bal və boranıdan hazırlanmış maskanı üzünüzə çəkin və 30 dəqiqədən sonra yuyub nəmləndirici və ya yaş əleyhinə kremdən istifadə edin.\nAxşam: Ballı sellilut əleyhinə maskanı yanlar, qarın və budlara çəkin. 30 dəqiqədən sonra yuyub nəmləndirici krem çəkin.\nAxşam: Limon maskasını üzünüzə çəkin və 30 dəqiqə sonra yuyub nəmləndirici kremlə yüngül masaj edin.\nSəhər: 1 stəkan su və 1 stəkan südü qarışdırıb üzünüzü yuyun. Sonra göz ətrafı kompress edin və nəmləndirici kremlə yüngülcə masaj edin.\nAxşam: Üzünüzə və bədəninizə bal skrabı çəkin. Sonra yaş əlehinə kremlərdən istifadə edə bilərsiniz.\nAlın və göz ətrafı üçün məşqlər\n* Qaşlarınızı qaldırın və bir neçə saniyyə bu vəziyyətdə qalın. Sonra şəhadət barmağınızı qaşların üstünə qoyub bir az qaldırın və bir neçə saniyyə bu vəziyyətdə qalın. Bu hərəkətləri bir neçə dəfə təkrar edin.\n* Gözlərinizi yumun və azacıq açın və bir neçə saniyyə belə qıyıq gözlə baxın və tam açın rahatlanın. Bir neçə dəfə bu hərəkəti təkrarlayın.\n* Şəhadət barmaqlarınızın ucunu gözlərinizin xarici guşələrinə qoyun və gicgahlara doğru çəkin. Hərəkəti bir neçə dəfə təkrarlayın.\n* Şəhadət və orta, adsız barmaqlar ilə gözlərinizdə qaranlıq dairələrin üzərinə qoyun. Yüngülcə sızın və buraxın. Hərəkəti bir neçə dəfə təkrarlayın.\n* Başınızı tərpətmədən gözlərinizlə əvvəlcə yuxarı, sonra aşağı baxın. Sağa və sola baxın. Gözlərinizi, beləliklə, dairəvi hərəkət elətdirin. Ən az 5 dəfə yuxarı, aşağı, sağa və sola. Sonra isə geriyə sola, sağa, aşağı və yuxarı.\nAğız və yanaqlar üçün məşqlər\n* Şəhadət barmağınızı dodaqlarınızın arasına qoyub dodaqlarınızla barmağınızı sıxın və bir neçə saniyyə əmzik kimi sorun barmağınızı. Hərəkəti bir neçə dəfə təkrarlayın.\n* Ağzınızı açın və dodaqlarınızı yüngülcə içəri tərəfə çəkin. Bu zaman dil alt dodağın altında qalacaq. Sonra bu vəziyyətdə gülümsəməyə çalışın. Bu hərəkəti bir neçə dəfə təkrarlayın.\n* Dodaqlarınızı sağ yanağa doğru çəkin, sonra geriyə dönüb rahatlanın. Sonra isə sol yanağa doğru çəkin. Beləcə bir neçə dəfə təkrarlayın.\n* Sağ əlinizin şəhadət barmağını sağ yanağınıza burnunuzun səviyyəsində dodaqlarının üstündən qoyun yüngülcə sıxın və dodağınızı sağa tərəf sıxın. Sonra eyni hərəkəti sol yanaq üçün də təkrarlayın.\n* Şəhadət barmaqlarınızı dodağınızın xarici guşəsinə qoyun və gülümsəmə yaradacaq hərəkət edin. Sonra yenə rahatlanın və bir neçə dəfə bu hərəkəti təkrarlayın.\nÇənə və boğaz üçün məşqlər\n* Alt dodağınızı çənənizin və boğazınızın köməyilə qaldırın. Sonra rahatlanın və yenidən bir neçə dəfə bu hərəkəti təkrarlayın.\n* Ağzınızı azca açın və şəhadət barmaqlarınızla dodaqlarınızın xarici guşələrində azca aşağı doğru sıxın və rahatlanın. Hərəkəti bir neçə dəfə təkrarlayın.\n* Çənənizi bir az irəli gətirərək əlinizlə təsir edin.\n* Yumruğunuzu çənənizin altından qoyun və sıxın. Sonra ağzınızı açmağa çalışın. Əlinizlə də təsir edin. Sonra rahatlanın və yenidən hərəkəti bir neçə dəfə təkrarlayın.\n* Ağzınızı yumub dilinizi yuxarı qaldırın. Dilinizin ucu üst çənənizin əti və dişlərin arasına dəyməlidir. Sonra dilinizi alt çənənizin əti və dişlərinizin arasında bir neçə saniyə saxlayın. Hərəkəti bir neçə dəfə təkrarlayın.\nTəklif etdiyimiz sxem üzrə feyzbildinlə məşğul ola bilsəniz, üz dərinizin və cizgilərinizin həmişə cavan qalacağına əmin ola bilərsiniz. loading... Nazlı_qız\nhalim yoxdu bu usullari edim ozum arada edirem idman\nMaraqlı, asan üsullardı vaxtı gələndə etmək olar, təşəkkür.\n31 may 2015 15:57\n# 4 Of,If I stretch my hands,do you hold them in your hands,Sir?Oh, do you look at my tearful eyes even once? Luna-90\nBu yoqa novlerini bilirem\n# 3 Hec zaman Hiss etmediyim Hissi , Hiss etdiyimde,Hiss etdimki, bu Hissi mene Hiss etdiren SeNSeN!¡ emis\nher biri lazimli melumatlardi faydali olacagina inaniram ama ki hele tezdi vaxti gelende bunlardan hamsini edecem,her bir qadin bunlara emel etmelidi ozunu qorumaq ucun.tesekkurler.\nBu hereketleri etmeycun hele gencem. Hec qocalandada etmerem hem sebrim catmaz hem de vaxtim yoxdu


Oxunub: 77345 | Dərc olunub: 04 Noyabr, 2018\nMəlum olduğu kimi, milyarder Bill Qeyts və ABŞ-ın elit təbəqəsi uşaqlarını vaksin etdirməkdən imtina ediblər. Bill Qeytsin keçmiş həkimi Sietldə keçirilən simpoziumda elan edib ki, Microsoftun yaradıcısı öz övladlarını peyvənd etdirməkdən imtina edib. Bill Qeyts deyib: "Mənim uşaqlarım ağıllı və sağlamdırlar. Onlara heç bir peyvənd lazım deyil.\nBu bəyanat həkimin "tibbi sirri” açdığına görə, həmin simpoziumda iştrak edən digər həkimlər tərəfindən etirazına səbəb oldub.\nAraşdırmanın "American Journal of Public Heath”də dərc olunan nəticələrinə görə, elit məktəblərdə təhsil alan şagirdlərin 60%-dən çoxu vaksinləşdirilməyib.\n"Çox varlı ailələr vaksinlərin tərkibi haqda çox şey bilirlər. Buna görə də söhbət onların övladlarının gələcəyindən getdiyi üçün onlar bu riskə getmirlər. Onlar əsasən övladlarının autizmə düçar olmalarından ehtiyat edirlər. Əlbəttə ki, Bill Qeyts öz övladlarına zəhərli maddələri vurduracaq qədər ağılsız deyil”, - deyə məqalədə bildirilir.


Black Mask Nəticələri: Kiberməkanda dəri görünüşünü yaxşılaşdırmaq üçün daha uyğun bir həll varmı?\n8.7/10 8:59 Maria King\nBlack Mask məhsulu son vaxtlarda təmiz dəri əldə etmək üçün gizli məsləhətdir. Girmiş istifadəçilərin çoxsaylı pozitiv ifadələri Black Mask populyarlığını artırır.\nOnline dünyada bir çox əlverişli istifadəçi fikirlərini tapa bilərsiniz, belə ki, tez bir zamanda Black Mask təmiz bir dəri əldə etməkdə şübhəsiz görünən təəssürat verir. Beləliklə, korunuza etibar etməli, yan təsirləri, dozası və istifadəsi haqqında bilmək üçün lazım olan hər şeyi nəzərdən keçirəcəyik.\nBlack Mask nə gözləmək olar?\nBlack Mask yalnız təbiətin tanınmış qanunlarını istifadə edərək təbii maddələrdən ibarətdir. Bu, ən az mümkün xoşagəlməz yan təsirlərlə, eləcə də məqbul qiymətlərlə başlamışdır.\nƏlavə olaraq, bütün satınalma, şəxsi sahə, həkim müayinəsi olmadan və onda heç bir problem olmadan online - əlbəttə ki, bütün mərkəzi təhlükəsizlik standartları (SSL şifrələməsi, məlumatların gizliliyi və s.) Hörmətlidir.\nİndi bu məhdud təklifi istifadə edərək Black Mask alın:\nBlack Mask olan maddələrin qarışığı ağıllı şəkildə birləşdirilir və əslində aşağıdakı əsas maddələrə əsaslanır:\nBuna görə istifadəçilərə effektiv tərkib hissəsi olan az miqdarda eksperimentlər verir, lakin bu dozada azdır.\nBu məlumatlar bu vəziyyətdə mənalıdır - bu nöqtədə daha sonra səhv bir şey edə bilərsiniz və təhlükəsiz sifariş verə bilərsiniz.\nBlack Mask çox maraqlı olan xüsusiyyətlər:\nKusursuz uyğunluq və çox yaxşı bir tətbiq üçün tamamilə təbii maddələr və ya maddələr təmin edir\nProbleminizə gülmək üçün bir həkim və eczacıya müraciət etməli deyilsiniz\nÜzvi bir vasitə olduğundan, satın almaq ucuzdur və satın tamamilə hüquqi və tibbi reçetesizdir\nİnternetdə məxfiliyin olması səbəbindən, heç kim sizin probleminizə diqqət yetirməməlidir\nMəhsulun təsiri yalnız fərdi maddələrin birləşməsi çox yaxşı uyğunlaşdığı üçün əldə edilmişdir.\nBlack Mask dərinin effektiv inkişafı üçün ən yaxşı məhsullardan biri olduğunun səbəblərindən biri də bədənin yalnız öz hərəkət mexanizmlərindən istifadə etməkdir.\nBir neçə milyon il inkişafı, daha təmiz bir dəri üçün bütün zəruri proseslərin əslində mövcud olduğunu və tək başına başlamasını nəzərdə tuturdu.\nBu paverə görə, göstərilən təsiri ilhamlandırır:\nBu şəkildə, məhsul əsasən görünə bilər - lakin məhdudlaşdırmadan. Effektlərin müxtəlif pozuntulara məruz qalması faktının xəbərdar olması vacibdir ki, nəticələr olduqca incə və ya sıx ola bilər.\nBlack Mask üçün doğru məhsuldur?\nDaha yaxşı sual şübhəsizdir:\nKimin üçün Black Mask çətindir?\nDərinin görünüşünü yaxşılaşdırmaqda çətinlik çəkən hər hansı bir qadının Black Mask ilə daha sürətli nəticələr əldə edəcəyi məlumdur. %% Flekosteel ilə müqayisə etsəniz, bu, həqiqətən maraqlı ola bilər.\nAncaq heç vaxt səhv etməyəsiniz, asanlıqla yalnız Black Mask ala bilərsiniz və birdən bütün şikayətlər gedər. Bu nöqtədə, gerçək olmalıyıq.\nHər vəziyyətdə səbr və səbr lazımdır, çünki bədənlə bağlı inkişaflar çox əziyyətlidir.\nDigər tərəfdən, Black Mask əlbəttə guşələrindən kəsə Black Mask. Əlbəttə ki, hər şeydən keçə bilməzsən.\nDaha təmiz bir cild üçün məqsədi varsa, yalnız Black Mask satın Black Mask, ancaq tətbiqə ciddi şəkildə keçməlisiniz. Qısa müddətdə əldə edilən nəticələr motivasiya verməlidir. Bunu etmək üçün böyümək lazım olduğunu unutmayın.\nMəhsul komponentlərin istifadəsi ilə dəstəklənən endogen mexanizmlər üzərində qurulur.\nÇox rəqabətli məhsullardan fərqli olaraq, Black Mask insan orqanizmi ilə qarşılıqlı əlaqə yaradır. Bu da faktiki olaraq qeyri-mövcud yan təsirləri təsdiqləyir.\nDərman qəribə bir şey kimi rast gəlmək ehtimalı varmı? Müsbət təsirlər nəzərə çarpana qədər bir qədər, bəlkə də bir az varmı?\nƏslində bəli. Bir an çəkir və narahatlıq ilk növbədə sonradan ola bilər.\nHəmçinin müştərilər, yanan təsirləri haqqında məlumat vermirlər...\nBlack Mask üçün nə danışır?\nMəhsulu istifadə etməklə bağlı bəzi faktlar\nKolay keçirmə tədbirləri, eləcə də məhsulun daha az mürəkkəb işləməsi, normal həyatda inteqrasiyanı çox sadələşdirir. Buna görə də, bütün detalları bilmədən pis nəticələr vermir.\nBlack Mask tətbiqi necə nəzərə çarpır\nBu halda, bu sübut edilmiş bir fikirdir - bu, yalnız bir tahmin deyil.\nSon təsirin dəqiq müddəti mantiqan fərddən fərdəyə fərqli ola bilər.\nBəzi xəbərdarlıqlarda irəliləyiş var. Buna baxmayaraq, reaksiya yaxşılaşdırmalara diqqət yetirmək üçün vaxt keçdikcə dəyişə bilər.\nNəticələrin necə qısa müddətdə görünəcəyini? Bunu cəhd edin və özünüz baxın! Bir neçə dəqiqədən sonra Black Mask gözlənilən təsirlərini hiss edəcəksiniz. Bu məhsulu Biomanix kimi digər məqalələrdən aydın şəkildə fərqləndirir.\nTez-tez dəyişikliklərə diqqət yetirən daha yaxın bir mühitdir. Qohumlarınız, yeni qazanılmış sevincini xatırlayacaqsınız.\nBlack Mask haqqında istifadəçilərdən hesabatlar\nHər halda, Black Mask kimi bir məhsul istənilən nəticəni verdiyini iddia edə bilmək üçün veb saytlarda məmnun olan insanların təcrübələrini və nəticələrini nəzərdən keçirmək lazımdır. Araşdırmalar nəticəsində nadir hallarda bir kömək kimi istifadə edilə bilər, çünki onlar adətən bir və yalnız reçeteli dərmanlarla reallaşdırıldı.\nbütün laboratoriya testləri, klinik testlər və mən triumphs o yığma bilər fərdi təcrübə nəzərdən istifadə Black Mask müəyyən:\nMəqalənin praktiki təcrübəsi təsirli şəkildə ardıcıl müsbətdir. Biz bu məhsullar üçün mövcud bazarları il ərzində tablet, məlhəm və alternativ vasitələr şəklində təqib edirik, artıq bir çox araşdırma etdik və onları test etdik. Ancaq məhsul kimi açıq bir şəkildə müsbət, testlər çox nadir görünür.\nƏslində, gözlənilən inkişaf düzəlişləri sınaqdan keçirənlər tərəfindən təsdiqlənir:\nMənim qənaətim - məhsulla sınaqdan keçməyin aydın mənası var!\nTəəssüf ki, Black Mask daxil olmaqla, yüksək effektiv vasitələrin bu qrupu, müvəqqəti olaraq, təbii məhsullar müəyyən istehsalçılarla sevilməyən kimi müvəqqəti olaraq istifadə olunur. Siz mümkün qədər tez sifariş verməlisiniz, belə ki, çox gec deyil.\nBizim baxış: Məhsulu bağladığımız mənbədən sifariş edin və məhsulun ucuz və qanuni olaraq satın alındığı müddətcə cəhd edin.\nBir neçə aydır bu müalicəni həyata keçirmək üçün potensialınız olduğuna şübhə etmədiyinə görə, bu da mümkündür. Bütün bunlardan sonra, həlledici cəhətdir: başlanğıc asan, sədaqət sənətdir. Lakin, sizin vəziyyətiniz məhsul vasitəsilə niyyətinizi həyata keçirməyə imkan verə biləcəyinə inanırıq.\nDiqqət: Black Mask sifariş verməzdən əvvəl diqqətlə diqqətlə izah edin\nBir daha demək istərdik ki, məhsulun alınmasına diqqət yetirməliyik, çünki saxtakarlıqlar bu cür məşhur vasitələrlə tapmaq üçün uzun sürmür.\nSonradan yararsız tərkib hissələrindən, riskli maddələrdən və yüksək alış qiymətlərindən ehtiyat saxlamaq üçün, biz yalnız sizə test edilmiş bir təklif təklifi təklif edirik.\n> Orijinal Black Mask 'nı ən yaxşı qiymətə almaq üçün bura basın <\nBeləliklə, başqa bir yerdə müalicənin alınması ümumiyyətlə yaxşı bir fikir deyildir.\nBlack Mask orijinal istehsalçısının online mağazasında diqqəti cəlb etmədən gizli, təhlükəsiz və kənar sifariş edə bilərsiniz.\nTopladığımız ehtiyatlardan faydalanın, sonra heç bir risk almayın.\nÇarəni sınamağa qərar verdiyiniz halda, sualın məqbul olduğu məbləğ qalır. Bir kütlə paketini sifariş etsəniz, paketi başına xeyli ucuzdur və əlavə sifarişlər saxlayırsınız. Black Mask tədarükünü gözləyərkən müvəffəqiyyətləri yavaşlatmaq üçün, ancaq olduqca cansıxıcıdır.\nSizcə Black Mask yoxlamağa dəyərmi? Yaxşı seçimdir!Amma, saxta mənbələrdən uzaq durmaq üçün yalnız etibarlı mənbələrdənaldığınızdan əmin olun.


Bakı zooparkı - yeyən və yeyilən heyvanlar\n2022, 02 İyul, şənbə, Bakı vaxtı 00:05\nGiriş 2 yaşdan 10 yaşadək olan ziyarətçilər üçün 60 qəpik, 10 yaşdan yuxarı ziyarətçilər üçünsə 1 manatdır\n- «Fil görmək istəyirəm, ona görə bura gəlmişəm».\n- «Görə bildin?»\n- «Burda fil yoxdur axı».\n4 yaşlı Nigar Bakı Zooloji Parkına fil görmək arzusuyla gəlibmiş. Amma parkda fil olmadığından anası onu başqa heyvanlarla ovundurmağa çalışırdı.\nYENİ NÖV QUŞ VƏ İLANLAR, BALA CEYRANLAR....\nFil olmasa da, Bakı zooparkında hazırda 160-a yaxın növdə təxminən 1200 heyvan, quş, sürünən və balıqlar var. Ötən illərdən fərqli olaraq bu il zooparka 8 növdə yeni quş və ilanlar gətirilib. Bunu Bakı Zooloji Parkının direktoru Azər Hüseynov deyir:\n«Taclı durna, qaraboyun qu, şah tutuquşusu, qırqovulların bir neçə növü artıq gətirilib. Ceyran təxminən bir ay öncə əkiz bala verib. Qafqaz maralı da bala verib. Quşlardan, balıqlardan da çoxlu bala almışıq. Yenə də müxtəlif heyvanlardan balalar gözləyirik».\nBİR TƏRƏFDƏ YEYƏN, DİGƏR TƏRƏFDƏ YEYİLƏN HEYVANLAR\nBakı Zooparkı sakinlərin yay günləri üz tutduqları istirahət mərkəzlərindən biridir. Başqa sözlə, gəlib-gedən o qədər də az deyil. Zooparka giriş 2 yaşdan 10 yaşadək olan ziyarətçilər üçün 60 qəpik, 10 yaşdan yuxarı ziyarətçilər üçünsə 1 manatdır.\nCeyran təxminən bir ay öncə əkiz bala verib\nBuradakı təmizlikdə də ötən illərlə müqayisədə irəliləyiş var. Pis qoxu tam da olmasa da, qismən çəkilib. Əksər heyvanların, məsələn, pələngin, ayıların qəfəslərinə su hovuzları qoyulub ki, yayın istisində sərinləsinlər.\nAzər Hüseynov deyir ki, hazırda heyvanların qida problemi də yoxdur. Burda təkcə yeyən yox, yeyilmək üçün nəzərdə tutular heyvanlar da var:\n«Ehtiyatda çıxdaş olunmuş atlar və uzunqulaqlarımız var. Çıxdaş heyvanları bizə təsərrüfatlardan verirlər. Bunlar artıq ömrünü başa vurmaq üzrə olan atlardır. Onları təsərrüfatlardan insanlar bizə könüllü olaraq verirlər».\nBakı Zooparkında heyvanlarla yanaşı, uşaqların əylənməsi üçün bir neçə çeşiddə sadə yelləncəklər, attraksionlar da var. Deyəsən bunlar azyaşlı ziyaətçilərin ürəyincə olub.\nAysel (5 yaş): - Birinci dəfədir gəlirəm, xoşuma gəldi.\nFatimə (11 yaş): - Burada bütün heyvanlar xoşuma gəldi, bircə ilandan başqa, ondan qorxuram. Qara leopardın olmasını istərdim. Qalan hamısı xoşuma gəldi, pələng gördüm, bu vaxtadək\nAzər Hüseynov deyir ki, hazırda heyvanların qida problemi də yoxdur\n«ŞİRLƏRƏ, YAZIĞIMIZ GƏLDİ»\nValideynlər isə gileylidirlər:\n- Daha təmiz, daha maraqlı olsaydı, yaxşı olardı. Amma yenə də nə varsa, ona da şükür. Əsas uşaqlara maraqlı olsun. Heyvanların yerinə baxanda, məsələn şirlərə, yazığımız gəldi. Pis deyil, amma yenə işlər görmək, yaxşılaşdırmaq olar.\n- Qane edir, çox gözəldir. Amma yenilənsə lap yaxşı olar.\n- İkinci dəfədir ki, gəlirəm, uşaqların çox xoşuna gəlir, əladır. Fil olsaydı, lap yaxşı olardı. İmkan daxilində nələri var, onu da göstərirlər. Neyləsinlər?.\n- Canavar, ayı nə gündədir, görün necə saxlayırlar. Məncə, yeni yerə köçəndə, həm onlar üçün, həm də uşaqlarımız üçün daha yaxşı olacaq. Uşaqlar bizim gələcəyimizdir və onlar heyvanlarla dostluq etməlidirlər. Belə olanda, onlar gələcəkdə xeyirxah vətəndaş olacaqlar.\nYENİ ZOOPARKIN HƏLƏ Kİ İLKİN LAYİHƏSİ HAZIRDIR\nZooparkın yeni sakini - qaraboyun qu\nBakıda yeni, daha geniş zooparkın salınması ilə bağlı prezident İlham Əliyev 2008-ci ildə sərəncam imzalayıb. Bu məqsədlə Nazirlər Kabinetinin qərarı ilə Qobu kəndində 55 hektar ərazi və 2.8 milyon manat da ayrılıb. Ekologiya və Təbii Sərvətlər naziri Hüseynqulu Bağırovun ötən ay mətbuata verdiyi məlumata görə, yeni zooparkın hələ ki, ilkin layihəsi hazırdır. Nazirin dediyinə görə, zooparkın yaradılması üçün dünyanın 70-dən artıq ölkəsindən mütəxəssislər cəlb olunub, tikinti işlərini isə Almaniya və Türkiyənin müştərək müəssisəsi həyata keçirəcək.\nYeni heyvanat parkında qəfəs sistemi də olmayacaq, divarlar təbii landşaftlardan ibarət olacaq, heyvanlar isə yarımsərbəst şəkildə saxlanacaq. Amma bütün bunları nə vaxt gözlə görmək mümkün olacaq – bu barədə dəqiq bir söz deyilmir.\nO ki qaldı filə, Bakı Zooloji Parkının direktoru Azər Hüseynov deyir ki, bu, həm də onun arzusudur:\n«Bizim bugünkü zooloji parkımızda fillərin yerləşdirilməsi, onlara sahələrin ayrılması mümkün deyil. Zooparkımız genişlənərsə, şəhərimizdə yaşıllığı daha çox olan yerdə heyvanat parkı salınarsa və mən orda çalışaramsa, həm o uşağın, həm də öz arzumu həyata keçirməyə 100 faiz çalışacam».\nBakı Zoolojı Parkı


Münhen Konfransı: Dünyanın təhlükəsizlik sistemində nələr baş verir? - Pia.az\nDoğrudanmı bütün dünyanı yönləndirən Qərb sivilizasiyası özü qürubunu yaşayır və demək olarmı ki, bu termin artıq yeni dünya sisteminin formalaşmaqda olduğunu göstərməkdədir?..\nPolitoloq: “ ABŞ-ın Yeni dünya qaydası planları hələ ki, baş tutmayıb. Lakin Qərbin hegemonluğunun başa çatmasını iddia etmək qətiyyən doğru olmaz”.\n“Regional münaqişələrin alovlanması, bir çox münaqişələrin həll olunmaması, separatizmin güclənməsi, qızğın silahlanma, terror təhdidinin bütün dünyanı ağuşuna alması və sair göstərdi ki, Qərb tarixi şəraitdən doğan bu qlobal missiyanın öhdəsindən layiqincə gəlməkdə çətinlik çəkir. Odur ki, yeni dünya nizamının formalaşması zərurəti yaranıb”.\nBu sözləri politoloq Nəzakət Məmmədova dünən öz işini başa çatdıran Münhen konfransının nəticələrini PİA.az-a şərh edərkən qeyd edib.\nXəbər verdiyimiz kimi Münhen konfransı başa çatdı. 14-16 fevral tarixlərində keçirilən konfransda 150 dövlət başçısı, baş nazir və hökumət üzvləri də daxil olmaqla, 800-dən çox nümayəndə iştirak etdi.\nKonfransdan çıxan nəticələrə görə dünyanın təhlükəsizlik sistemində nələr baş verir və özü-özlüyündə dünyanın sülh sisteminə təhlükə böyüyürmü? 1Həmçinin rus mətbuatı bu ilki Münhen konfransını Qərb dünyasının dağılması kimi qiymətləndirdi. Maraqlıdır ki, konfransın hesabatında da əsas təhlükələrdən biri ABŞ və Avropada "Qərbsizləşmə", prossesinin başlaması göstərilir. Bu terminin Münhen konfransının hesabatına yol tapmasını necə dəyərləndirmək olar? Doğrudanmı bütün dünyanı yönləndirən Qərb sivilizasiyası özü qürubunu yaşayır və demək olarmı ki, bu termin artıq yeni dünya sisteminin formalaşmaqda olduğunu göstərməkdədir?\nNəzakət Məmmədova: “Belə mötəbər platformalar dünya siyasətinin axarına təsir edir, beynəlxalq münasibətlərdə dönüş nöqtəsinə çevrilə bilir”.\nVladimir Putinin Münhen Təhlükəsizlik Konfransındakı məşhur nitqindən, Rəcəb Tayyib Ərdoğanın Davosdakı demarşından sonra regional və beynəlxalq münasibətlər sistemində bir çox əsaslı dəyişikliklərin baş verdiyini vurğulayan politoloq PİA.az-a bildirib ki, artıq aparıcı dünya ölkələri, güc mərkəzləri birmənalı surətdə çoxqütblü dünya sisteminin bərqərar olmasında israr edir. Çünki bu, bir fövqəldövlətin planetar miqyasda hegemonluğuna qarşı ən real çıxış yolu kimi göstərilir:\n“Münhen Təhlükəsizlik Konfransının yaranmasından sonrakı ilk 30 ildə onun istirakçıları əsasən NATO ölkələrinin yüksək rütbəli hərbi və siyasi liderləri olub. Soyuq müharibə başa çatdıqdan sonra isə 90-cı illərin ortalarından etibarən bir zamanlar əks qütbdə dayanan Rusiya, Çin, Şərqi Avropa liderləri də onun işində iştirak etməyə başlayıblar.\nGöründüyü kimi, belə mötəbər platformalar dünya siyasətinin axarına təsir edir, beynəlxalq münasibətlərdə dönüş nöqtəsinə çevrilə bilir. Daniel Estulin “Bilderberq klubu” kitabında yazır ki, “1954-cü ildə dünyanın ən qüdrətli, nüfuzlu insanları Hollandiyada ilk dəfə qapalı şəraitdə görüş keçirdilər və dünyanın gələcəyinə dair bundan sonra məxfi görüşlər keçirməyi qərara aldılar. Dünya siyasətində xüsusi yeri olan ABŞ, Kanada və Qərbi Avropanın siyasi-maliyyə elitasının həmin görüşləri indiyədək məxfi, yalnız öz adamlarından ibarət dar bir çevrədə təşkil olunur. Onunla müqayisədə Münhen konfransı və digər bu tip platformalar daha açıq, şəffaf, məxfilik pərdəsi örtülməmiş şəkildədir”.\nBütün bunlar Münhen təhlükəsizlik konfransının çox vacib platforma olduğunu açıq şəkildə göstərir.\nNəzakət Məmmədova: “Qərb dünyası demokratiyanın, liberalizmin beşiyidir, onun parçalanması, zəifləməsi dünyada demokratiya dəyərlərinin və deməli xaosun güclənməsinə səbəb ola bilər”.\nTəbii ki, Rusiya mətbuatı Münhenə alternativ Valdayın əhəmiyyətini artırmaq üçün və Qərblə informasiya savaşında üstünlük əldə etmək üçün bu cür ideyalar irəli sürür. Qərb dünyasında ziddiyyətlər, fikir ayrılıqları var, NATO-da olduğu kimi, yaxud Britaniyanın Avropa Birliyindən çıxması kimi və s. Lakin bu, Qərb dünyasının süqutu kimi qiymətləndirilə bilməz. Bu, Fukuyamanın dediyi kimi “tarixin sonu” olardı. Qərb dünyası demokratiyanın, liberalizmin beşiyidir, onun parçalanması, zəifləməsi dünyada demokratiya dəyərlərinin və deməli xaosun güclənməsinə səbəb ola bilər.\nDoğrudur, Fransa Prezidenti Emmanuel Makron ölkəsinin səfirləri ilə keçirdiyi müşavirədə dünyada baş verən coğrafi-siyasi dəyişikliklər səbəbindən Qərbin hegemonluğunun başa çatdığını dilə gətirərək, şəraitin dəyişdiyini diqqətə çatdırmış və qeyd etmişdi ki, bu, ilk növbədə, yeni dövlətlərin mövqeyinin möhkəmlənməsi ilə bağlıdır. E.Makron hazırda dünyada Çinin ilk sıraya çıxmasını, Rusiyanın öz strategiyasında böyük uğur qazanmasını qeyd edərək, ölkəsi üçün Rusiya ilə münasibətlərə yenidən baxmaq və daha güclü əlaqələr qurmağın zəruriliyini vurğulamışdı. Onun qənaətincə, Fransa Avropada yerləşir və əgər Rusiya ilə yeni münasibətlər yaradılmasa, bu zaman ölkəsi gərginlik, "dondurulmuş” münaqişələr, “soyuq müharibə”nin nəticələri ilə üz-üzə qala bilər. Eynilə, Britaniyanın Brexit siyasəti və s. Münhen konfransından sonra Qərbdə parçalanma fikirlərinə rəvac verə bilər.\nLakin Qərbin hegemonluğunun başa çatmasını iddia etmək qətiyyən doğru olmaz. Burada Qərb deyərkən biz ABŞ və Qərbi Avropanı ayrılıqda nəzərdən keçirməli oluruq. Çünki yuxarıda qeyd etdiyimiz kimi ABŞ və Avropa arasında artıq "Soyuq müharibə” dövründə olduğu kimi həmrəylik yoxdur, əksinə, Qərbdə Avrosentrizm və Amerikanosentrizm tərəfdarları arasında qarşıdurma kəskinləşib. Üstəlik, Rusiya və Çin qlobal hegemonluq iddialarını gücləndiriblər.\nNəzakət Məmmədova: “Qərbin özündə çoxqütblülük və təkqütblülük, eləcə də bir çox məsələlərdə dərin fikir ayrılıqları mövcuddur. Lakin dünya demokratiyasız yaşaya bilməz, demokratiyada çarə tükənməz, demokratiyalar heç zaman öz aralarında vuruşmaz”.\nABŞ-ın Yeni dünya qaydası planları hələ ki, baş tutmayıb. Çin planetin əhalisinin 62 faizinin yaşadığı bir coğrafiyanı əhatə edən "Bir qurşaq, bir yol" layihəsini həyata keçirərək Avropa ilə meqalayihələr vasitəsilə kommunikasiya yaratmağa nail olub. Vladimir Putinin Münhen Təhlükəsizlik Konfransındakı məşhur nitqindən, Rəcəb Tayyib Ərdoğanın Davosdakı demarşından sonra regional və beynəlxalq münasibətlər sistemində bir çox əsaslı dəyişikliklər baş verib. Artıq aparıcı dünya ölkələri, güc mərkəzləri birmənalı surətdə çoxqütblü dünya sisteminin bərqərar olmasında israr edir. Çünki bu, bir fövqəldövlətin planetar miqyasda hegemonluğuna qarşı ən real çıxış yolu kimi göstərilir.\nRegional münaqişələrin alovlanması, bir çox münaqişələrin həll olunmaması, separatizmin güclənməsi, qızğın silahlanma, terror təhdidinin bütün dünyanı ağuşuna alması və sair göstərdi ki, Qərb tarixi şəraitdən doğan bu qlobal missiyanın öhdəsindən layiqincə gəlməkdə çətinlik çəkir. Odur ki, yeni dünya nizamının formalaşması zərurəti yaranıb. Burada Rusiya, Çin kimi qlobal gücə çevrilmək iddiasında olan dövlətlərin xüsusi rolu ols bilər. Qeyd etdiyimiz kimi, Qərbin özündə çoxqütblülük və təkqütblülük, eləcə də bir çox məsələlərdə dərin fikir ayrılıqları mövcuddur. Lakin dünya demokratiyasız yaşaya bilməz, demokratiyada çarə tükənməz, demokratiyalar heç zaman öz aralarında vuruşmaz. Ona görə də heç bir fikir ayrılığı Qərbin süqutu deçək deyildir, əksinə, fikir ayrılıqları özü demokratiyanın ən parlaq sübutudur”.\nEtiket: Münhen Konfransı Dünyanın təhlükəsizliyi


Beynəlxalq Tolerantlıq Günü Azərbaycan Memarlıq və İnşaat Universitetində də qeyd olunub - AZƏRTAC – Azərbaycan Dövlət İnformasiya Agentliyi\nAzərbaycan Memarlıq və İnşaat Universitetində (AzMİU) Beynəlxalq Tolerantlıq Gününə həsr olunan tədbir keçirilib.\nUniversitetdən AZƏRTAC-a bildiriblər ki, tədbirdə AzMİU-nun prorektoru, professor Arif Şərifov Prezident İlham Əliyevin 2016-cı ili Azərbaycanda “Multikulturalizm ili” elan etməsi barədə qərarını ölkəmizin tolerantlıq ənənələrinə, mədəniyyətlər və sivilizasiyalar arası dialoqa mühüm töhfə verəcəyini qeyd edib. Beynəlxalq Tolerantlıq Gününün tarixi və mahiyyətindən söz açan prorektor vurğulayıb ki, ölkəmizdə mövcud ictimai sabitlik, vətəndaş həmrəyliyi, etnik və dini tolerantlıq milli siyasətin məntiqi nəticəsidir. Bu siyasət Azərbaycanın dünyada tanınmasına, milli mədəniyyətimizin təbliğinə şərait yaratmaqla yanaşı, ölkəmizin Şərq və Qərb sivilizasiyaları arasında körpü missiyasını yerinə yetirməsinə imkan verir.\nSonra AzMİU-nun elmi-tədqiqat şöbəsinin müdiri, ictimai fənlər kafedrasının dosenti Könül Əliyevanın “İslam və demokratiya” mövzusunda məruzəsi dinlənilib.\nAzərbaycan Milli Elmlər Akademiyasının (AMEA) Füzuli adına Əlyazmalar İnstitutunun beynəlxalq əlaqələr şöbəsinin müdiri, professor Fərid Ələkbərli Azərbaycan dövlətinin multikulturalizmə alternativi olmayan mütərəqqi bir siyasət kimi yanaşdığını qeyd edib. Bu siyasətin nəticəsində ölkəmizdə dini etiqad azadlığının təmin olunduğunu, rəsmi fəaliyyət göstərən bütün dini icmaların qanun qarşısında eyni məsuliyyət daşıdığını vurğulayan alim dövlətimizin multikulturalizm siyasəti vasitəsilə cəmiyyətdə mövcud olan etnik-mədəni dəyərlərin qorunmasında, etnik toplumlar arasında dostluq və qardaşlıq mühitinin formalaşmasında əldə olunan nəticələri diqqətə çatdırıb.\nBakı Beynəlxalq Multikulturalizm Mərkəzinin analitika şöbəsinin müdiri Rəşad İlyasov ölkəmizdə çoxmədəniyyətliliyin tarixi köklərindən və Azərbaycan ərazisində yaşayan bütün xalqların nümayəndələrinə göstərilən bərabər münasibətdən, tolerantlığın tarixindən danışıb. Ölkəmizdə yaşayan bütün xalqların və etnik qrupların din azadlıq hüquqlarının müdafiə olunmasına dövlətimizin xüsusi fikir verməsini qeyd edən R.İlyasov bu istiqamətdə görülən işlər barədə tədbir iştirakçılarına məlumat verib. Şöbə müdiri ölkə ərazisində və xaricdə “Azərbaycan multikulturalizmi” fənninin tədrisinə olan marağın artmasından da danışıb. Bildirib ki, Azərbaycanda artıq 30-a yaxın ali təhsil müəssisəsində, xaricdə isə 20 universitetdə bu fənn tədris olunur.\nAMEA-nın əməkdaşı Xatirə Yusifova yazıçı və şairlərimizin, eləcə də rus ədiblərinin əsərlərində müşahidə olunan multikulturalizmə aid nümunələrdən danışıb, multikultural ruhlu əsərlərdən sitatlar gətirib.\nAZERTAG.AZ :Beynəlxalq Tolerantlıq Günü Azərbaycan Memarlıq və İnşaat Universitetində də qeyd olunub


Polşa prezidenti təyyarəsiz qaldı – ABŞ-ı tərk edə bilmir – Səhifə 248803 – Yenicag.Az\nAna Səhifə Dünya Polşa prezidenti təyyarəsiz qaldı – ABŞ-ı tərk edə bilmir\nPolşa prezidenti təyyarəsiz qaldı - ABŞ-ı tərk edə bilmir\nYeni Çağ Media Qrupu – May 21, 2018 - 21:07\nPolşa prezidenti Andjey Duda beş günlük səfərə yollandığı ABŞ-da problemlə üzləşib.\nYenicag.az xəbər verir ki, işgüzar səfərini bu gün başa vuran Polşa lideri Çikaqo-Varşava aviareysi ilə ölkəsinə qayıtmaq istəsə də, təyyarədə texniki nasazlıq aşkarlanıb. Bu üzdən də Dudanın vətənə dönüşü yubanıb.\nA.Dudanın “LOT” aviaşirkətinin digər təyyarəsi ilə Polşaya qayıtması planlaşdırılır.\nprezident, ABŞ, Polşa, təyyarə,


"Azərbaycanın bu gözəl şəhəri-Bakını mütləq ziyarət edin. Şəhərin mərkəzindəki restoranlara baş çəkin, Qobustandakı qədim daşların üzərindəki rəsmlərə baxın".\nSosial Baxılıb: 2598 Tarix: 08 avqust 2018\nAzərbaycanlı oliqarxlar Avropa istehsalı olan bahalı avtomobilləri Türkiyədə daha lüks və konfortlaşdıraraq alıb, Bakıya gətirirlər.. . Avtombillər daha lüks və konfortlaşdırılaraq bazar qiymətindən 3 dəfə baha ölkəmizə satılır. Bu ilin 6 ayı ərzində azərbaycanlı oliqarxlar (siyasətçilər, diplomatlar\nNəsimi rayonunda yerləşən məşhur "Təzə bazar"da Milli Məclisin deputatı, Azərbaycan Sosial Demokrat Partiyasının sədri Araz Əlizadəyə göyərtinin dəstəsini bir manata satıblar.. Bu barədə "Ölkə.Az"a deputat A.Əlizadə özü məlumat verib. . . A.Əlizadə bildirib ki, avqustun 6-da "Təz\nBu ilin yanvar-iyun aylarında Azərbaycanın avtomobil yollarında 806 və ya 2017-ci ilin müvafiq dövrü ilə müqayisədə 5 faiz az yol-nəqliyyat hadisəsi baş verib.. . Sonxeber.az Trend-ə istinadən xəbər verir ki, bu hadisələr nəticəsində zərər çəkən şəxslərin sayı 6,4 faiz azalaraq 1074 nəfər olub. Onlarda\nAzərbaycan Respublikasının Dövlət Gömrük Komitəsi ilə Azərbaycan Respublikasının Kiçik və Orta Biznesin İnkişafı Agentliyi arasında əməkdaşlığa və qarşılıqlı fəaliyyət göstərilməsinə dair Anlaşma Memorandumu imzalanıb.. . Dövlət Gömrük Komitəsindən Sonxeber.az-a verilən məlumata görə, imzalanma mərasimində\nHər kəs sosial şəbəkələrdə videosu yayılan bu azərbaycanlı qızdan danışır. Söhbət Sumqayıt şəhərində yaşayan 9 yaşlı Gülay Fərzəliyevadan gedir. Onun at belində maşınla yarışa çıxdığı görüntülər şəbəklərdə izlənmə rekordu qırıb.. . Sonxeber.az xəbər verir ki, ARB TV hər kəsin marağına səbəb olan görüntüləri\nAdətən eyni rəqəmlərin ardıcıllıqla düzüldüyü gün insanların diqqət mərkəzində olur və əlamətdar gün hesab edilir. 08.08.2018 tarixi də belə günlərdəndir.. . Cəmiyyətdə belə bir fkir var ki, guya bu gün toy və digər özəl günlər keçirənlərin sayı başqa günlərə nisbətən daha çoxdur. Səbəb isə insanları\nDeputat: "Surroqat ana" və donorluq məsələləri sənəddən çıxarılıb\nParlamentin qarşıdan gələn növbəti - 2018-ci il payız sessiyasının məhsuldar, maraqlı və gərgin keçəcəyini düşünürük. Çünki həm qanun layihələrini, həm də 2019-cu ilin dövlət büdcəsinin müzakirələri olacaq.. . Qeyd edək ki, dünyada payız sessiyaları, əsasən, büdcə sessiyaları sayılır, bu baxımdan, əsa


Bursa Kent Muzeyini ziyarət etmək üçün məlumatlar nələrdən ibarətdir? - Gezmeli Yerler, Gezilecek Yerler, Turizm xeberleri, Turlar, Tur\nEv Maraqlı Bursa Kent Muzeyini ziyarət etmək üçün məlumatlar nələrdən ibarətdir?\nBursa Kent Muzeyini ziyarət etmək üçün məlumatlar nələrdən ibarətdir?\nBursa Kent Muzeyi\nBursa da ziyarət yerləri siyahısında əhəmiyyətli muzeylərdən biri də Bursa Kent Muzeyidir. Ənənəvi ticarət həyatını əks etdirən bəzək əşyaları, altı Osmanlı sultansının mum heykəlləri və şəhərin topoqrafik modelləri kimi materiallar, Bursanın 700 il ərzində yaşamış dəyişikliyi və inkişafını aşkar edən bir mədəniyyət mərkəzi hesab edilir.\nBugünkü muzey olduğu binada, 1926-cı ildə vaxtıında məşhur şəxsiyyətlərdən biri olan Əkrəm Hakkı Ayverdi tərəfindən məhkəmə binası kimi inşa edilmişdir. 1926-1999-cu illərdə məhkəmə binası olaraq istifadə edilən bu binanın memarı Kemalettin Bey adlı bir memar olduğu təxmin edilir. 2001-ci ildən 2004-cü ilə qədər bu bina memar Naim Arnas tərəfindən bərpa edilmişdir. 14 Fevral 2004-dən bu yana Bursa Kent Müzesi olaraq istifadə edilməyə başlandı.\nBursa Kent Muzeyi: Bodrum mərtəbəsi\nBu bölmədə Handicraft Çarşı adlı bir tematik qalereya var. XVIII əsrdə Bursanı ziyarət edən və koridor təşkil edən Avropalı səyyahların çəkdiyi Bursa fotoşəkilləri şəklində alınmış bu qalereya da saxlanılmışdır. Əl sənətləri bazarı Muzeyində; şəhəri dağıdıcı hala gətirən əl sənətləri, dülgərlər, müğənnilər, gözəl mis, bıçaq, şirniyyat istehsalçısı və s. istehsalçıları müvafiq görünüşdə sərgilənirlər.\nBursa Kent Muzeyi: Zəmin mərtəbəsi\nBursa Şəhər Muzeyinin zəminində; Bursanın tarixi və şəhərin illər ərzində yaşadığı dəyişikliklər xronoloji qaydada ortaya çıxır. Osmanlı dövləti tərəfindən Bursa şəhərinin fəthi, Osmanlı dövlətinin ilk Osmanlı paytaxtında olan tarixi hadisələr, imperiya boyunca və Qurtuluş Döyüşü dövrünün də şahid olduq; muzeyin görünüşü yenilənir. Bölmədə olan Çağdaş Bursa adlı ərazi, Bursanı Bursa İnşaatçılar, Atatürk və Bursalı, Memarlıq Binaları başlıqları altında görmək mümkündür.\nBursa Kent Muzeyinin 1-ci mərtəbəsində şəhərin bütün həyat formaları Bursanın keçmiş gündəlik mədəniyyəti və qida mədəniyyəti, ənənələr və gömrük, geyim sığınacaqları, dini həyatdan qonşuluq əlaqələrinə kimi bir çox şeyi görmək mümkündür. Karagöz və Hacivat hekayəsinidə burada görə bilərsiniz. Muzeyin ən yaxşı hissəsi burasıdır.\nMuzeydə də; Tələbələr üçün bir çox təhsil fəaliyyəti var və müxtəlif sərgilər təşkil olunur.\nÜnvan: Atatürk Cd No: 8 Heykəl / Bursa Türkiyə\nGünləri və saatlarında ziyarət edin: Muzey bazar ertəsi xaricində hər gün açıqdır; 09.30-17.30 saat arası açığ olur.\nƏvvəlki məqaləBursa Arxeologiya Muzeyi barədə bəzi məlumatlar hansılardır?\nNövbəti məqalədəMuradiyə Məscidi və Külliyəsi barədə məlumatlar\nPişiklə Avstraliyanın Kəşfi – Maraqlı Səyahətçilər\naktual Məcidli Nərmin - 8 Oktyabr 2020\nCoğrafi İnformasiya Sistemlərinin idarə olunması ilə bağlı proqram təminatı və elektron xəritə hazırlanıb\nAzərbaycanda milli turizm strategiyası sənədi hazırlanır\nİtaliya Train Transportation (Roma, Florensiya, Pisa, Venesiya, Milan …) haqqında məlumatlar


Əflatun Amaşov: “Mingəçevirin inkişafında yubileyinə toplaşdığımız bu qəzetin əvəzsiz rolu var” | Mingachevir Isiqlari\nQalereya / 01 Mart 2018 Farman Nabiyev (author)\nQəzetin baş redaktoru, əməkdar jurnalist Fərman Nəbiyev çıxışında mərasim iştirakçılarına təşəkkürünü bildirərək, yubilyar nəşrin keçdiyi yola bir qədər də geniş aydınlıq gətirib. O bildirib ki, 1948-ci ilin fevralında “Mingəçevir inşaatçısı” adı ilə işıq üzü görən qəzet 6 il sonra “Mingəçevir işçisi”nə, 1965-ci ildə “Mingəçevir işıqları”na çevrilib, 1991-ci ildə isə bağlanıb. 1999-cu ildə təsisçi hüququ ilə nəşrin yenidən qeydiyyata alındığını diqqətə çatdıran F.Nəbiyev “Mingəçevir işıqları”nın fəaliyyətindəki spesifik məqamlardan danışıb, kollektiv üzvlərinin yerli və beynəlxalq təşkilatların müsabiqələrində dəfələrlə qalib olduğunu, həm ölkə daxilində, həm də xaricdə təlimlərə qatıldıqlarını bildirib. Hazırda qəzetin öz mətbəəsinin mövcudluğunu deyən baş redaktor 10 ildən artıqdır redaksiyanın balansında olan media mərkəzində yerli və beynəlxalq təşkilatlarla birgə davamlı tədbirlər, seminar və konfranslar, sərgilər və film festivalları təşkil edildiyini vurğulayıb.\nMingəçevir Şəhər İcra Hakimiyyətinin başçı Niyazi Bayramov yubilyar nəşri öz dəst-xətti olan peşəkar mətbuat orqanı kimi xarakterizə edib: “Mən 6 ildir ki, bu şəhərdə icra başçısıyam. Şəhərə gələndən Fərman müəllimlə, onun qəzeti ilə tanışam, o zamandan bu qəzeti izləyirəm, buradan bir çox məlumatları əldə edirəm. Bu gün də gördüm ki, şəhərin sel-su məsələlərini qəzetdə qabardıblar. Biz də öz növbəmizdə çalışırıq ki, qəzetin tənqidlərinə cavab olaraq, çatışmazlıqları aradan qaldıraq. Mən çox məmnunam ki, Mingəçevir şəhərində belə bir demokratik ruhlu, doğruları qələmə alan qəzet fəaliyyət göstərir. Buna görə də “Mingəçevir işıqları”nın kollektivinə və baş redaktoruna minnətdaram”, - deyən N. Bayramov qəzetin kollektivininə 70 illik yubley münasibəti ilə təbriklərini çatdırıb. N.Bayramov həmçinin qəzetin səmərəli fəaliyyətinə və yaranmasının 70 illik yubileyi münasibətilə kollektivi Mingəçevir Şəhər İcra Hakimiyyətinin Fəxri Fərmanı ilə təltif edib.\nJurnalist Həmkarlar İttifaqının sədri Müşfiq Ələsgərli deyib ki, bu gün “Mingəçevir işıqaları” beynəlxalq təşkilatları regiona cəlb etməyi bacarıb: “Beynəlxalq Jurnalistlər Fedarasiyasının ilk üz tutduğu məkanlardan biri Mingəçevir şəhəridir. Bu qəzetin iki əməkdaşı- Fərman bəy və Yeganə xanım isə beynəlxalq jurnalist kartını alan ilk regional jurnalistlərdir”.\nDaha sonra uzun illər qəzetlə fəal əməkdaşlıq edən Akif Hacıyev, Bayram Mustafa, Pənah Qurbanzadə, Yusif Ələkbərov, Zahid Qasımlı, Nəsib Bayramoğlu, Qabil İbrahimli, Yunis Yolçuyev, Mayıl İsmayılov, Elşən İbrahimli, Esmira Hidayətova, Etibar Əhmədov və başqalarına “Mingəçevir işıqları”nın diplomları təqdim olunub. Mükafat alanlar da yubilyar nəşr barədə xoş təəssüratlarını bölüşüblər.


QAIB IMAMIN INTIZARINDA\nQAIB IMAMIN INTIZARINDA<?xml:namespace prefix = o ns = "urn:schemas-microsoft-com:office:office" />\nAləmin böyük xilaskarının şəxsiyyəti, Adəmdən Xatəmə (s) qədər olan peyğəmbərlərin məramlarını həyata keçirən və son ilahi zəxirə olan Həzrət Höccət ibnil-Həsən (ə)-ın həyatı ilə tanış olduqdan sonra onun qeybət dövrü ilə əlaqədar bəhs aparırıq ki, o həzrətin həyatının mühüm bir hissəsini təşkil edir.\nNəzər yetiriləsi ilk məsələ budur ki, hazır olmamaq deyil, qeybət gözlərdən örtülü və pərdə arxasında olmaq mə`nasınadır. Buna əsasən, bu bölmədə İmam Məhdi (ə)-ın camaatın gözündən qeybdə olduğu və onların o həzrəti görmədiyi bir dövr ilə əlaqədar söhbət aparacağıq. Halbuki, o böyük şəxsiyyət camaatın arasında hazırdır, onlarla yanaşı həyat sürür. Bu həqiqət mə`sum imamların rəvayətlərində müxtəlif bəyanlarla irəli çəkilmişdir. İmam Əli (ə) buyurur: «Yüksək məqamlı Allaha and olsun ki, Allahın höccəti camaatın arasındadır və yollarda (küçələr də bazarlarda) gəzib-dolaşır onların evlərinə baş vurur, yerin şərqinə-qərbinə gediş-gəliş edir, camaatın sözlərini eşidir. Onlara salam verir, onları görür və Allahın və`də verdiyi müəyyən vaxta qədər özü görünmür.»\nƏlbəttə, o həzrət üçün digər bir qeybət növü də bəyan olunmuşdur.\nİmam Zaman (ə)-ın ikinci xas naibi deyir: «İmam Məhdi (ə) hər il həcc mövsümündə iştirak edir. Camaatı görür, onları tanıyır, camaat da onu görür, lakin tanımırlar.»\nBuna əsasən, Həzrət Məhdi (ə) barəsində qeybət iki cür baş verir: O həzrət bə`zi hallarda gözlərdən qeybdədir, bə`zi hallarda gözə görünür, lakin tanınmır. Amma hər bir halda camaatın arasındadır.\nQeybət tarix boyu nümunələri\nQeybət də və gizli şəkildə yaşamaq ilk dəfə və yalnız Allahın sonuncu höccəti barəsində baş verən bir hadisə olmamışdır. Əksinə, çoxlu rəvayətdən mə`lum olur ki, böyük ilahi peyğəmbərlərdən bə`ziləri də öz həyatlarının müəyyən bir hissəsini gizlində, qeybətdə başa vurmuşlar. Bu da Allahın məsləhət və hikmətinə əsasən olmuş, əsla şəxsi bir istək və ailə quruluşundan irəli gələn bir məsləhət olmamışdır. Buna əsasən, qeybət ilahi sünnə və qanunlardan biridir. Bu da Həzrət İdris, Musa, və İbrahim, Yusüf, Musa, Şüeyb, İlyas, Süleyman, Danyal və İsa (ə) kimi ilahi peyğəmbərlər barəsində baş vermiş və bu ilahi səfirlərdən hər biri mövcud şəraitə mütənasib olaraq müəyyən illəri qeybət şəraitində yaşamışlar.\nMəhz buna görə də rəvayətlərdə Həzrət Məhdi (ə)-ın qeybəti peyğəmbərlərə baş verən sünnələr ünvanı ilə qeyd olunmuşdur. O həzrətin qeybdə olması dəlillərindən biri də peyğəmbərlərin sünnəsinin o həzrətin həyatında icra olunması qeyd olunmuşdur.\nİmam Sadiq (ə) buyurmuşdur: «Həqiqətən, bizdən olan Qaim (İmam) üçün bir qeybət dövrü vardır ki, onun müddəti (çox) uzun olacaqdır.» Ravi deyir: «Bu qeybin səbəbi nədir, ey Rəsulullahın övladı?» Həzrət buyurur: «Allah təala istəyir ki, peyğəmbərlərin qeybətləri ilə əlaqədar sünnətləri o həzrətin barəsində də icra etsin.»\nYuxarıdakı sözlərdən bu məsələ də aşkar olur ki, İmam Məhdi (ə)-ın qeybəti ilə əlaqədar söhbətlər o Həzrətin təvəllüdündən illərlə öncə irəli çəkilmişdir. Peyğəmbəri Əkrəmdən İmam Həsən Əsgəriyə qədər bütün İslam rəhbərləri o həzrətin qeybəti, bə`zi xüsusiyyətləri və qeybət dövründə baş verəcək hadisələr barədə xəbər vermiş, eləcə də o dövrdə mö`min bəndələr üçün müəyyən vəzifələr bəyan etmişlər.\nPeyğəmbəri Əkrəm buyurmuşdur: «Məhdi mənim övladlarımdandır... Onun üçün olan qeybət dövründə heyrət (pərişanlıq) olacaq nəhayət camaat öz dinlərindən (çıxaraq) azğınlığa düşəcəklər. O zamanda (İmam Məhdi) nurlu Şəhab kimi gələcək, yer üzü zülm və haqsızlıqla dolduğu kimi, onu haqq-ədalətlə dolduracaqdır.»


Alim və Fərqanə Moskvada hər kəsi öz ifalarının sehrinə salıblar -\nAlim və Fərqanə Moskvada hər kəsi öz ifalarının sehrinə salıblar - FOTOLAR\nAzərbaycanın Xalq artisti Alim Qasımov və qızı, Əməkdar artist Fərqanə Qasımova A.P.Çexov adına XV Beynəlxalq teatr festivalı çərçivəsində Moskva Musiqi Evində "Dünya məhəbbət üzərində qurulub" kompozisiyası ilə çıxış edib.\nMediaTime xəbər verir ki, konsertdə dünyaca məşhur sənətçi qızı ilə birlikdə ifa etdikləri muğamları ilə tamaşaçıların könlünü oxşayıblar.\nQeyd edək ki, muğam 2008-ci ildə UNESCO-nun Qeyri-Maddi Mədəni İrs Siyahısına daxil edilib. Bu gün dünyada ən məşhur muğam ifaçısı Alim Qasımov hesab olunur. Onun ifa tərzi unikaldır, o, muğamın çoxəsrlik, həmçinin caz və müasir kompozisiya kimi müxtəlif janrların mürəkkəb və yenilikçi qaydalarına söykənən, dərin biliklərə malik bir ifaçıdır. 2000-ci ildə "Love's deep ocean" diski "Avropa Dünya Musiqi xəritəsi"ndə 9-cu yeri tutub və 47 Avropa ölkəsinin radiolarında səslənib. 2000-ci ildə Avropa Nadir Səslər assambleyasının üzvü seçilib. 2009-cu ildə Alim Qasımov ABŞ-ın Corctaun Universiteti və mərkəzi İordaniyada yerləşən Strateji Araşdırmalar Mərkəzinin keçirdiyi müsabiqədə dünyanın ən nüfuzlu 500 müsəlmanı arasında 4 azərbaycanlıdan biri olub.\n2012-ci il mayın 26-da Alim Qasımov Bakıda keçirilən 57-ci Avroviziya Mahnı Müsabiqəsinin final mərhələsində Azərbaycan təmsilçisi Səbinə Babayeva ilə eyni səhnəni paylaşıb. 2015 Avropa Oyunlarının açılış mərasimi Alim Qasımovun canlı muğam ifası ilə başlayıb. Daha sonra Alim Qasımov Bakı Olimpiya Stadionunda qaranlıqda uçan xalça üzərində muğam oxuyub.\nEmil Şahin kimdir? -..\nHava isti olacaq, amma bu dəfə Moskvada..\nKardaşyandan ayrılıb İrina Şeyklə sevgili oldu..\nƏməkdar artist qız övladlarına mahnı\n"Kristal Abşeron" un budoçusu\nQalib ölkənin 146 yaşlı mediası - MediaTime.az-ın müxbiri mükafata layiq görüldü\nSəməd Səmədov koronavirusdan xəstəxanada\n“Zümrüd- M” prodakşın Milli mətbuatımızın ildönümü təntənəli şəkildə qeyd edib -\nAfaq üçün Rəhim həm bəstələdi, həm klip çəkdi\nAfaq Dubayın məşhur “HP MAGAZİNE” jurnalının üz qabığına düşən\nÖlmək BAHALAŞIB -\nNuradan "Bu yay"\n“Azpetrol” şirkəti ad günü münasibəti ilə Umummilli lider Heydər Əliyevin məzarını ziyarət edib\nİnstaqram Azəraycanda ilk\nArzu Həmzəyevanın Bodrum sərgüzəştləri\nHollivud ulduzların fotoqrafı Samir Bağırov üçün Bakıya gəldi -\nRafael İsgəndərovun oğlu Azad Şabanovla “Qumbara” partlatdı -\nSeyran "Aşkımızdan içelim"lə\nSamir və Nərminin birgə işi:\nSamra bu dəfə manatdan oxudu\nAlim və Fərqanə Moskvada hər kəsi öz ifalarının sehrinə salıblar -


17 Avqust 2018 16:13 | 1 413\nBakının Badamdar qəsəbəsi, Xarici dairəvi yol, yeni avtomobil bazarının yaxınlığında “SOCAR PETROLEUM” Qapalı Səhmdar Cəmiyyətinə məxsus ən yüksək standartlara cavab verən SOCAR brendli ikinci sıxılmış təbii qaz (STQ - beynəlxalq miqyasında CNG, yəni “Compressed Natural Gas”) yanacaqdoldurma məntəqəsinin rəsmi açılış mərasimi olub. SOCAR-dan SİA-ya verilən məlumata görə, bununla da ümumilikdə ölkədə “SOCAR” brendi altında fəaliyyət göstərən YDM-lərin sayı 27-yə çatıb. Tədbirdə SOCAR-ın prezidenti Rövnəq Abdullayev və şirkət rəhbərliyinin nümayəndələri iştirak ediblər.\nR.Abdullayev yanacaqdoldurma məntəqəsinin rəsmi açılışını bildirən rəmzi lenti kəsib, Azərbaycan ərazisində “SOCAR” brendi altında fəaliyyət göstərən yanacaqdoldurma məntəqələri şəbəkəsinin aktiv şəkildə genişləndiyini vurğulayıb. Tədbirdə qeyd olunub ki, ikinci sıxılmış təbii qaz məntəqəsinin istifadəyə verilməsi Prezident İlham Əliyev tərəfindən həyata keçirilən davamlı sosial-iqtisadi yüksəliş, xalqımızın maddi rifah halının durmadan yaxşılaşdırılması xəttinin gerçəkləşdirilməsi istiqamətində daha bir uğur kimi əlamətdar hadisədir. Hazırda ölkəmizdə 2,6 trilyon kubmetr təsdiqlənmiş və 7 trilyon kubmetr potensial qaz ehtiyatı mövcuddur. SOCAR ölkəmizdə hasil olunan təbii qaz həcmlərinin Türkiyə və Avropa Birliyi dövlətlərinə nəql edilməsi məqsədi daşıyan möhtəşəm Cənub Qaz Dəhlizi layihəsini həyata keçirməklə, dünyada enerji mənbələrinin diversifikasiyasına, qlobal enerji təhlükəsizliyinə mühüm töhfə verir.\nSOCAR-ın prezidenti eyni zamanda qeyd edib ki, “Azərbaycan vətəndaşlarının, yanacaq istehlakçılarının daha səmərəli qaz yanacaqları ilə təchiz olunması daim diqqət mərkəzindədir. Təbii qazın hasilatı və nəqli istiqamətində qazanılan nailiyyətlər bizi ölkə daxilində sıxılmış təbii qaz məntəqələri şəbəkəsinin qurulması layihəsini həyata keçirməyə ruhlandırır:\n"Qeyd etmək istəyirəm ki, hazırda dünya miqyasında STQ yanacağına tələbat sürətlə artmaqdadır. STQ daha sərfəli alternativ mühərrik yanacaq növü sayılır və ekoloji baxımdan daha effektiv, eyni zamanda daha təhlükəsiz yanacaqdır. STQ benzinə görə karbon monoksid qazını 80% daha az emissiya edir. Bu layihəni həyata keçirməklə SOCAR ölkə ərazisində ekoloji vəziyyətin daha da yaxşılaşdırılmasına öz töhfəsini verəcəkdir”.\nDaha sonra SOCAR prezidenti və tədbir iştirakçıları yanacaqdoldurma məntəqəsində yaradılan şərait, YDM-in strukturu, burada tətbiq olunmuş elm və texnologiyanın ən son nailiyyətlərini özündə əks etdirən müasir avadanlıqlarla tanış olublar. Bildirilib ki, yeni açılan məntəqədə son model Yaponiya istehsalı olan 5 yanacaqpaylayıcı kalonka quraşdırılıb ki, onlardan 2-si STQ satışını həyata keçirəcəkdir. YDM-də STQ ilə yanaşı “Super”, “Premium”, A-92 (benzin) və dizel tipli yanacaq məhsullarının satışı reallaşdırılacaq. YDM-də nağdsız satış üçün POS-terminallar, “SOCAR” yanacaq kartı, “ASAN”, “E-manat” ödəniş terminalları, yanacağın satışına və çənlərin vəziyyətinə nəzarət etmək üçün avtomatik sistem kimi innovativ yeniliklər tətbiq edilib. Məntəqədə 30 nəfər işçi çalışır.\nTədbirin sonunda SOCAR prezidenti R.Abdullayev “SOCAR PETROLEUM” QSC-nin kollektivini yeni YDM-in istifadəyə verilməsi münasibətilə təbrik edib, əməkdaşlara uğurlar arzulayıb.


Keçmiş MTN generalı Elçin Quliyev məhkəmədə son söz deyib » davam.az - BÜTÖV AZƏRBAYCAN ADINA!\nKeçmiş MTN generalı Elçin Quliyev məhkəmədə son söz deyib\n27.11.2017 [15:43] - Hüquq\nProsesdə Azər Mehdiyev son söz deyib. O, günahsız olduğunu bildirib. A.Mehdiyev qeyd edib ki, iş adamı Maqsud Mahmdovun işinə görə tutulub: "Günahsızam, barəmdə bəraət hökmünün çıxarılmasını istəyirəm".\nDaha sonra son sözlə çıxş edən Elçin Quliyev də günahsız olduğunu deyib, barəsində bəraət istəyib.\nHakimlər kollegiyası müşavirə otağına yollanıblar, yaxın günlərdə hökm oxunacaq. Hökmün oxunacağı tarix bəlli deyil.\nHakim Elbəy Allahverdiyevin sədrliyi ilə keçirilən prosesdə sabiq MTN polkovniki A.Mehdiyev və keçmiş MTN generalı E.Quliyev son nitqini söyləyir.\nHər iki şəxsin son sözlərindən sonra onlara hökm oxunacağı gözlənilir.\nXatırladaq k, prokuror çıxışında E.Quliyevin 15 il, A.Mehdiyevin isə 13 il müddətinə azadlıqdan məhrum edilməsini istəyib. Eyni zamanda onların hərbi rütbədən məhrum olunması və əmlaklarının müsadirə edilməsi də istənilib.\nProkuror Dövlət Təhlükəsizlik Xidmətinin təqsirləbdirilən E.Quliyevə qarşı qaldırdığı 7 milyon manatlıq mülki iddiasının, həmçinin cinayət işində adı keçən zərərçəkmişlərində mülki iddiasının təmin olunmasını tələb edib.


3 üzv, 68 topik\n26 avqust 2015, 20:46\nBizim sənət adamlarımız istedadlarına həddindən artıq çox inanırlar və sonra da bu istedad onların faciəsinə səbəb olur. Tutaq ki, cavan bir uşağın şeirlər kitabı çıxıb. Bu uşağın da iyirmi iki yaşı var. Biz onun şeirlərini oxuyub, onun haqqında nə deməliyik? Deməyəcəyik ki, sən yaxşı şairsən, sən dahisən. Deyəcəyik ki, istedadlısan. Gözləyək görək yeddi-səkkiz ildən sonra bu şair nə qoyacaq ortalığa. Amma əlli yaşında adamın kitabı çıxanda durub ona istedadlı şairsən demək nə qədər düzgündür? Düzdür, o, bunu kompliment kimi qəbul edəcək. Ancaq ağlı varsa bunu söyüş kimi qəbul etməlidir. Ya ona yaxşı şair, ya da pis şair deməlisən. Bizdə yetmiş yaşlı insan «istedadlısan» sözünü hələ də kompliment kimi qəbul edir.\n23 avqust 2015, 11:31\n1990-cı ildə “Gənclik” nəşriyyatının nəşr etdiyi “Bağban” adlı toplu (Toplunu Cəmil Nağıyev tərtib edib və ön söz yazıb-S.B.) bir çox insanların ədəbi zövqünün formalaşmasına təsir etdiyi kimi, mənim də zövqümün formalaşmasına öz təsirini göstərdi. “Bağban” toplusu 90-cı illərin qaranlıq, qarışıq, qatışıq günlərində oxuyan və ədəbiyyata həvəsli insanların sevimli kitabı oldu. Bu toplu bir çox ədəbiyyat həvəskarına mütaliənin doğru, ciddi istiqamətini göstərdi. Həmin topluda yer almış, Folknerin Kamyu haqqında söylədiyi fikirlər isə xüsusi ilə bir məsələdə məni ayıltdı, ciddi düşünməyə vadar etdi.\nMədəniyyət və faciə | Rolan Bart\n9 iyul 2015, 11:56\nZəmanənin simasını ədəbi janrların hamısından daha artıq müəyyənləşdirəni faciədir, faciə zəmanəyə maksimum ləyaqət və dərinlik verir. Ən parlaq zəmanələr ən faciəvi zəmanələrdir: Afinada beşinci əsr, İngiltərədə Yelizavet dövrü, Fransada 17-ci əsr. Bu yüzilliklərdən kənarda faciə susur. Bəs həmin dövrlərdə həmin ölkələrdə nə baş verirdi ki, faciənin yaranmasını mümkün və hətta təbii edirdi? Bu janrın yayılma sahəsi belə geniş idi, faciə müəllifləri qrup-qrup yaranır, bir-birinin səsinə səs verirdilər. Biz aydın hiss edirik ki, zəmanənin keyfiyyəti ilə onun faciə məhsulu arasındakı əlaqə təsadüfi deyil. Məsələ bundadır ki, həmin dövrlər mədəniyyətin əsrləri idi…\nTerror, yalan və onların televiziya effekti\n8 dekabr 2014, 20:20\nTerrorizmi aşağıdakı üçbucaq yaradır: terrorçu, onun qurbanı (bu üçbucağın ən mühüm tərkib hissəsidir) və terrorçunun qorxu yaradaraq özünə tabe etməyə çalışdığı kütlə. İstifadə olunan metodlar və ideologiya dəyişə bilər, bu sadəcə fundamental strategiyanın detallarıdır. Məqsəd hər cür zorakı yollardan istifadə edərək, qorxu yaratmaq və qarşıya qoyulan məqsədə çatmaqdan ibarətdir.\nTerrorizm hər zaman rasionaldır, çünki terroru hərtərəfli gəlir-xərc hesablamaları apardıqdan sonra tətbiq edirlər. Məgər kütləvi, ya da tək bir qətl törədərək cəmiyyətə mesaj vermək, sadəlöv düşüncənin məhsulu ola bilərmi?\nMən ümiddən danışacağam | Sesar Valyexo\n2 dekabr 2014, 20:44\nİndi mən izaholunmaz ağrını yaşayıram. Mənim ağrım o qədər dərindir ki, onun artıq nə səbəbi var, nə də ki, səbəbə ehtiyacı. Buna səbəb nə ola bilərdi axı? Hardan tapılar o mühüm səbəb ki, haçansa bu ağrıya səbəb olmaqdan tükənsin? Heç nə deyil bunun səbəbi; heç nə buna səbəb olmaqdan tükənə bilməz.\nGənclik | Tomas Vulf\n9 okyabr 2014, 19:51\nGənclik – heyrətаmiz vаxtdır: o, əzаblаr və sehrlərlə doludur, insаn dа ötüb-keçməmiş gəncliyini dərk eləmir. Onunlа аyrılığа dözmək iqtidаrındа deyil, ötüb-keçməsinə sonsuz kədərlə, təəssüflə tаmаşа eləyir, onu itirdiyinə ömrünün son günlərinəcən yаs tutmаlıdır, əslində isə gizli qüssə dolu sevinclə sаlаmlаyır, əgər onu müəyyən sehrli tərzdə geri qаytаrmаq mümkün olsаydı, bu dövrü bir daha yaşamağa qətiyyən razı olmazdı.\nNiyə аxı? Məhz onа görə ki, həyаtın qəribə, аcı möcüzəsi özünü gənclikdə olduğundаn bu qədər аydın heç yerdə göstərmir. Bəs bizim gənclik illərimizdə həyаtın bu qədər kəskin, bu qədər ifаdəedilməz tərzdə, belə аcı аğrıyla, sevinclə duyduğumuz bu qəribə, аcı möcüzəsinin mаhiyyəti nədir?\nBizim zəngin olmаğımızdа – kаsıblıq; qüdrətliyik – heç şeyimiz yoxdur; bu dünyаnın bütün аğlаgəlməz dəbdəbəsini, əzəmətini görə-görə, eşidə-eşidə, qoxulаyа-qoxulаyа, sehrli həyаtın binаsının, insаnın bələd olduğu ən uğurlu, zəngin, xeyirxаh, xoşbəxt həyаtın bütün bu binаsının elə indi, bu аndа, həmişəlik bizim olduğunu duyа-duyа yаlnız аddım аtmаğа, əl uzаtmаğа, söz deməyə bəndik; аmmа bilirik ki, heç şeyi götürə, özününküləşdirə, qoruyub sаxlаyа bilmərik.


Mikayıl Müşfiqin dəlicəsinə aşiq olduğu 16 yaşlı GİZLİ SEVGİLİSİ KİM İDİ? - İlk dəfə eşidəcəyiniz FAKTLAR » Altun.az\n14 avq 2017, 19:32\n- Yox e, vallah, bağda mən heç nə hiss eləmirdim. Onu da mənə sonra verdi. Bağa gələn kimi oturub başlayardı şeir oxumağa, biz də uşaq idik, ağzımızı açıb qulaq asardıq. Mən Müşfiqi Rəsul kimi, Ənvər kimi sayırdım. Bilirdim onların dostudur da. Onu müqəddəs bir adam bilirdim. Ürəyimdə ona ayrı bir hiss yox idi. Onda nə idi e, 16-17 yaşım vardı. O nə bilim neçə yaşındaydı - 27 idi, neçəydi. Cavan oğlan idi...\nAzərbaycanlı erməni İrəvanda asıldı - İşgəncə 20 dek 2018, 16:44\nAzərbaycan Bolqarıstanın qaz tələbatının neçə faizini ödəyəcək? 20 fev 2017, 14:28\nMüharibəni biz yox, ABŞ başlatdı - Rusiya 30 mar 2018, 19:01\nTrampın sərvəti azalıb - HESABAT 17 okt 2017, 16:15\nRotterdamda partlayış 09 mar 2017, 09:51\nAstroloji proqnoz - 6 may 06 may 2017, 09:00\nPolkovnik: Ermənilər təxribatlara son qoymasalar, daha çox hərbçiləri öləcək 19 yan 2017, 13:08\nAliment borcu olanlar xaricə gedə bilməyəcək – QADAĞA 17 noy 2016, 18:05\nƏgər Tramp yenidən seçilsə... - Vedrin 17 avq 2019, 11:44


Teatrın inkişafına dövlətin daha bir töhfəsi\nAzərbaycan Prezidenti imzaladığı sərəncamla səhnə sənətinin daim diqqət mərkəzində olduğunu təsdiqlədi\nMədəniyyət tarixinin parlaq səhifələrini şərəflə yazan milli teatr dövlət müstəqilliyinin bərpasından sonra özünün yeni inkişaf mərhələsinə qədəm qoydu. İllərdən bəri baxımsızlıq üzündən öz simasını dəyişmiş teatr binalarının bərpası ilə yanaşı, yaradıcı kollektivlərə diqqət və qayğı öz bəhrəsini qısa müddət ərzində göstərdi.\nYaradıcılıq şəraitinin daha da yaxşılaşdırılması yolunda dövlət tərəfindən müntəzəm şəkildə müxtəlif tədbirlər həyata keçirilir, yeni-yeni sənət əsərləri səhnəyə çıxarılır, sənətkarların yubileyləri qeyd edilir, onların ictimai həyatdakı nüfuzları getdikcə artırılır. Məhz Azərbaycan milli teatrına dövlət və xalq məhəbbətinin təzahürüdür ki, yaradıcı kollektivlərin beynəlxalq mədəni əlaqələri də genişlənir. Bu isə Avropa və Şərqdə mədəniyyətimizin təbliğində mühüm vasitələrdən biridir. Respublikada fəaliyyət göstərən 27 dövlət, həmçinin bələdiyyə, uşaq və özəl teatrların səmərəli fəaliyyəti təmin edilir, onlar hər cür dövlət qayğısı ilə əhatə olunurlar.\nMilli teatrın parlaq bədii irsinin qorunması, bu sahədə də islahatların aparılması, mədəniyyətin təbliği və bütövlükdə teatr sənətinin inkişafı ilə bağlı silsilə tədbirlər davam etdirilir.\nAzərbaycan teatr xadimlərinin müraciətini nəzərə alaraq, səhnə sənətinin fəaliyyətinə qayğının daha da artırılması məqsədilə dövlət başçısı martın 4-də yeni bir sərəncam imzaladı. Bu, bir daha təsdiqlədi ki, Azərbaycan teatr sənətinin ölkəmizin ictimai-mədəni həyatında daim önəmli yeri var. Xalqımız milli ədəbiyyatın qiymətli nümunələri ilə yanaşı, dünya dramaturgiyasının inciləri ilə məhz Azərbaycan teatrının dolğun repertuarı sayəsində yaxından tanış olmaq imkanı əldə edir. Cəmiyyətimizdə milli və ümumbəşəri dəyərlərin təbliğində, vətənpərvərlik ruhunun, yüksək mənəvi keyfiyyətlərin aşılanması və estetik zövqün formalaşdırılmasında teatrın əvəzsiz xidmətləri var.\nHəmin ənənələrin qorunub saxlanması və dövrün tələblərinə uyğun inkişaf etdirilməsi üçün Azərbaycan Prezidenti 2019-cu il dövlət büdcəsində nəzərdə tutulmuş Prezidentin Ehtiyat Fondundan Mədəniyyət Nazirliyinə 1,8 milyon manat, o cümlədən Azərbaycan Dövlət Akademik Milli Dram Teatrı, Azərbaycan Dövlət Akademik Opera və Balet Teatrı, Azərbaycan Dövlət Musiqili Teatrı, Azərbaycan Dövlət Gənc Tamaşaçılar Teatrı, Azərbaycan Dövlət Rus Dram Teatrı və Azərbaycan Dövlət Kukla Teatrının hər birinə 200 min manat, Naxçıvan Dövlət Musiqili Dram Teatrı, Gəncə Dövlət Dram Teatrı, Sumqayıt Dövlət Dram Teatrı, Mingəçevir Dövlət Dram Teatrı, Lənkəran Dövlət Dram Teatrı və Şuşa Dövlət Musiqili Dram Teatrının hər birinə isə 100 min manat ayrılması üçün sərəncam imzalayıb.\nOnu da xüsusi olaraq xatırladaq ki, hələ haqqında söz açdığımız sənədin imzalanmasından öncə Prezident İlham Əliyev və Birinci vitse-prezident Mehriban xanım Əliyeva martın 1-də mədəniyyət və incəsənət xadimləri ilə görüşündə sənət adamlarının təkliflərini nəzərə alaraq, kinematoqrafiyanın inkişafı üçün də Mədəniyyət Nazirliyinə 5 milyon manat ayrılmasına dair sərəncam verdi. Dövlət başçısı görüşdə teatr işçilərinin əməkhaqlarının azlığı ilə bağlı qaldırılan məsələni nəzarətə götürərək bununla bağlı təkliflər hazırlanmasına və əməkhaqlarının əhəmiyyətli dərəcədə artırılmasına dair tapşırıq da vermişdi.\nBütün bu diqqət və qayğı mədəniyyət sahəsində çalışanların, əlbəttə, öz işlərinə və sənətlərinə daha ürəkdən bağlılıq hissini gücləndirir, eyni zamanda səhnə sənətinin tarixi ənənələrinə sadiq qalmaq üçün üzərimizə ciddi məsuliyyət qoyur. Çalışacağıq ki, biz də öz sevimli peşəmizlə bundan sonra da milli teatrımızın gələcək nəsillərə çatdırılmasına, xalqımızın mənəvi dəyərlərindən biri kimi qorunub saxlanmasına xidmət göstərək. Mədəniyyətimizin, incəsənətimizin bir qolu olan teatr heç vaxt sevimli tamaşaçısından ayrı yaşaya bilməz.\nxalq artisti, Azərbaycan Teatr Xadimləri İttifaqı İdarə Heyətinin sədri\nXalq artisti Eldar Quliyev dəfn edilib 14:25 18.04.2021\nƏn qədim ziyarətgah - ATƏŞGAH\nErmənistan dağıtdığı tarixi abidələrə görə məsuliyyət daşıyır


24 May 2017 - 19:03\nBunu açıqlamasında Mətbuat Şurasının sədri Əflatun Amaşov deyib.\nƏ. Amaşov bildirib ki, Azərbaycan son illərdə iştirak etdiyi beynəlxalq səviyyəli idman yarışlarında, I Avropa Oyunları da daxil olmaqla, ardıcıl qələbələr qazanır: “Azərbaycan bir daha sübut etdi ki, sözün əsl mənasında idman ölkəsidir. Azərbaycan bir daha sübut etdi ki, bu vaxta qədər qazandığı uğurlar təsadüfi olmayıb”.\nAzərbaycanda keçirilən beynəlxalq tədbirlərə, idman yarışlarına toxunan Mətbuat Şurasının sədri qeyd edib ki, Azərbaycan bu tədbirləri çox yüksək səviyyədə təşkil edir: “IV İslam Həmrəyliyi Oyunları səviyyəsinə görə heç də Olimpiya Oyunlarından geri qalmır. Digər tərəfdən, biz indiyə qədər belə yüksək səviyyəli yarışları keçirmək üçün xaricdən ekspertlər, mütəxəssislər dəvət edirdik. Artıq Azərbaycan son illərdə bu Oyunları təşkil edə biləcək mütəxəssislər yetişdirdi. IV İslam Həmrəyliyi Oyunlarında əsas təşkilatçılar da yerli mütəxəssislərdən ibarət idi. Könüllüləri də xüsusi qeyd etmək istəyirəm. Mən əminəm ki, növbəti dəfə belə yarışlar hansı ölkədə keçirilirsə keçirilsin, Azərbaycan mütəxəssislərinin imkanlarından istifadə edəcəklər. IV İslam Həmrəyliyi Oyunları Azərbaycanın İslam ölkələri arasında aparıcı ölkə olduğunu sübut etdi. Nəinki IV İslam Həmrəyliyi Oyunlarında iştirak edən islam ölkələrində, dünyanın digər ölkələrində də aparıcı media vasitələri Oyunların gedişi ilə bağlı geniş məlumat verdilər. Eyni zamanda Azərbaycan tarixi, mədəniyyəti, turizm potensialı ilə bağlı da informasiyalar verildi. Bu, xaricdə Azərbaycanın müsbət imicinin formalaşmasına kifayət qədər güclü təkan verdi”.\n“Səs” qəzetinin baş redaktoru Bəhruz Quliyev açıqlamasında deyib ki, Azərbaycan IV İslam Həmrəyliyi Oyunları ilə dünyaya islam həmrəyliyi ilə bağlı ciddi mesaj verib. Baş redaktor Avropa mətbuatında İranda baş tutmayan İslam Həmrəyliyi Oyunları əsas götürülərək, Azərbaycanda IV İslam Həmrəyliyi Oyunlarının baş tutmayacağı barədə fikirlərin yer aldığını da xatırladıb: “Amma Azərbaycan İslam Həmrəyliyi Oyunlarının yeni modelini, standartını təqdim etdi. Eyni zamanda ənənələrinə, islami dəyərlərə malik olmaqla, müasir, dünyəvi bir dövlət olduğunu ortaya qoydu. 2015-ci ildə Birinci Avropa Oyunları keçirərək, Avropa Oyunlarının standartını yaratmışdı və dünyəvi dövlət kimi bir uğur ortaya qoymuşdu. Azərbaycan IV İslam Həmrəyliyi Oyunlarında isə sübut etdi ki, öz ənənələrinə sadiq qalaraq, müsəlman dünyasına bir töhfə verdi. Böyük idman yarışları tək idman deyil, eyni zamanda siyasət, iqtisadiyyat, mədəniyyətdir. Beləliklə, Azərbaycan yenə də dünyaya güclü, qüdrətli, stabil dövlət olduğunu nümayiş etdirdi. Azərbaycana gələn idmançılar, əcnəbi tamaşaçılar Azərbaycanın inkişafının, uğurlarının şahidi oldular”.\nB. Quliyev Azərbaycan xalqının birliyini, həmrəyliyini ortaya qoyduğunu da vurğulayıb: “Böyük idman yarışları həm də xalqların birliyini, həmrəyliyini nümayiş etdirir. Azərbaycan xalqı dövlətinə dəstəyini bir daha nümayiş etdirdi. Könüllülərin fəaliyyəti də bunun bir təzahürüdür. Azərbaycan bu Oyunlarda islam ölkələrini bir araya gətirməklə sübut etdi ki, bütün islam aləminin həmrəyliyi mümkündür. Azərbaycan prezidenti də xüsusi qeyd etdi ki, Azərbaycanda aralarında müəyyən problemlər olan islam ölkələrinin idmançıları bir-birinin əlini sıxdı. Azərbaycan islam aləmində həmrəyliyini yarada bildi”.\n“Səs” qəzetinin baş redaktoru IV İslam Həmrəyliyi Oyunlarında Azərbaycanın komanda hesabında birinci yeri tutmasının ölkədə idmana diqqətin nəticəsidir: “İdmançıların əksəriyyəti məhz Azərbaycanın müstəqillik illərində yetişiblər. İdmançıların əksəriyyətinin 20-25 yaşı var. Bu onu göstərir ki, müstəqillik illərində siyasi, iqtisadi sahələrdə, dövlətçiliklə bağlı olduğu kimi idman sahəsində də böyük işlər görülüb. Bu uğurlar da onun nəticəsidir. Bu münasibətlə bütün xalqımızı təbrik edirəm”.\nB. Quliyev birinci vitse-prezident Mehriban Əliyevanın rəhbərlik etdiyi Təşkilati Komitəsinin fəaliyyətini də yüksək qiymətləndirib. (APA)


Tarix: 20-03-2019, 11:10 Oxunma sayı: 435 Bölmə: Reklam-Banner / Siyasət / Manşet\n"İslahatlar dərinləşəcək. İslahatlara alternativ yoxdur. Siyasi islahatlar, iqtisadi islahatlar, sosial sahədə islahatlar, məhkəmə-hüquq sistemində islahatlar, - artıq müvafiq göstərişlər verilib və sənədlər paketi hazırlanır, - təhsil, səhiyyə sahələrində, hər bir sahədə, Azərbaycan yeni dövrə qədəm qoyub”.\nXeberle.com xəbər verir ki, bunu Azərbaycan prezidenti İlham Əliyev xalqa Novruz bayramı münasibətilə etdiyi müraciətində deyib.\n"İslahatlar hərtərəflidir. İqtisadi islahatlar bizə imkan verir ki, əlavə gəlirlər əldə edilsin və büdcə gəlirlərimiz artıb. Bu ilin yanvar-fevral aylarında büdcə daxilolmaları 150 milyon manat səviyyəsində artıbdır. Bu, bizə imkan verir ki, həmin vəsaiti sosial layihələrə yönəldək. Qeyd etdiyim kimi, ciddi islahatlar üzərində işlər keçən il prezident seçkilərindən sonra başlamışdır. Bu gün isə çox ciddi sosial paket təsdiqləndi və bu sosial təşəbbüslər nəticəsində 3 milyondan çox insan öz maddi vəziyyətini, maliyyə vəziyyətini yaxşılaşdırmış olur. Bildiyiniz kimi, minimum əməkhaqqı və minimum pensiya təxminin 40 faiz artmışdır. Sosial müavinətlər təqribən orta hesabla iki dəfə artmışdır. Köçkünlərə verilən müavinət 50 faiz artmışdır. Tələbələrin təqaüdləri, şəhid ailələrinə verilən müavinətlər, digər sosial ödənişlər artıb. Çoxmənzilli binaların sənədləşdirilməsi ilə bağlı müvafiq Fərman imzalanıb. Problemli kreditlərin həlli ilə bağlı çox ciddi Fərman imzalanıb. Onu deyə bilərəm ki, bu Fərmanın dünyada bənzəri yoxdur və bu Fərman 800 min insanı əhatə edir. Yəni, Azərbaycan dövləti bir daha göstərir ki, öz vətəndaşının yanındadır.\nTarix: 4-02-2015, 13:59 Oxunma sayı: 808 Bölmə: İqtisadiyyat\nTarix: 29-12-2017, 12:19 Oxunma sayı: 795 Bölmə: Sumqayıt / Video / Manşet\nTarix: 10-04-2017, 11:18 Oxunma sayı: 2 122 Bölmə: Maraqlı\nTarix: 16-11-2016, 16:44 Oxunma sayı: 384 Bölmə: Siyasət\nTarix: 8-05-2017, 12:52 Oxunma sayı: 525 Bölmə: Cəmiyyət\nTarix: 23-10-2018, 17:33 Oxunma sayı: 218 Bölmə: İqtisadiyyat


“Qarabağ” bu gün Avroliqanın qrupuna vəsiqə qazana bilər - "Qafqaz Xəbər" qəzeti - qafqazxeber.az\nAğdam təmsilçisi Avropa Liqasının pley-off mərhələsinin cavab matçı çərçivəsində Şimali İrlandiya çempionu “Linfild”i qəbul edəcək. Tofiq Bəhramov adına Respublika stadionunda keçiriləcək oyun saat 20.00-da başlayacaq.\nÖtən həftə Belfastda reallaşan ilk qarşılaşmada meydan sahibləri 3:2 hesabı ilə qalib gəliblər. “Qarabağ”a qrupa vəsiqə qazanmaq üçün minimal hesablı də bəs edəcək.\nİlk matçı cəza üzündən buraxan mərkəz müdafiəçisi Rahil Məmmədovla pleymeyker Riçard Almeydasıraya dönüb. Həmçinin sol cinah müdafiəçisi Ailton Silva və dayaq yarımmüdafiəçisi Simeon Slavçevmeydana çıxmağa tam hazırdı. Digər mərkəz müdafiəçisi Bədavi Hüseynovla yarımmüdafiəçi Filip Ozobiçin zədəsi isə davam edir.\n“Qarabağ” qrupa vəsiqə qazansa, 6-cı dəfə avrokubokda qrup mərhələsində çıxış edəcək. “Köhlən atlar” indiyədək Azərbaycan üçün rekord sayda – 1 dəfə Çempionlar Liqasının, 4 dəfə isə Avropa Liqasının qrupunda yer alıb.\n20.00 Qarabağ (Azərbaycan) – Linfild (Şimali İrlandiya)


Almaniyada Dil Kursları - Xaricdə Təhsil\n✅ Almaniyada Dil Kursları\nHər bir dili öz ölkəsində öyrənmək hər zaman digər seçimlərdən daha yaxşıdır.\nBu mövzuda sizə şans verən ölkələrdən biri Almaniyadır. Almaniyada dil kursları əsasən yay tətilləri zamanı tərtib olunur,lakin bəzən qış aylarında da kurslar seçə bilərsiniz.\nKursların ödənişi seçilmiş tarixdən, müddətdən, yerləşmə yerindən, qalınacaq yerin seçilməsindən, qidalanma seçimindən asılı olaraq dəyişir və istənilən büddcəyə uyğun Almaniyada dil kursları tapmaq mümkündür.\nAlmaniyada dil kurslarının bir üstün cəhəti ondan ibarətdir ki, siz burada ümumi deyil xüsusi sahə üzrə öz dil biliyinizi artıra bilərsiniz.\nSadəcə kurs qiyməti ortalama 600 euro-dan başlayır.\nDaha detallı müzakirə üçün bizimlə əlaqə saxlaya bilərsiniz.\nHər bir dili öz ölkəsində öyrənmək hər zaman digər seçimlərdən daha yaxşıdır. Bu mövzuda sizə şans verən ölkələrdən biri Almaniyadır. Almaniyada dil kursları əsasən yay tətilləri zamanı tərtib olunur,lakin bəzən qış aylarında da kurslar seçə bilərsiniz. Kursların ödənişi seçilmiş tarixdən, müddətdən, yerləşmə yerindən, qalınacaq yerin seçilməsindən, qidalanma seçimindən asılı olaraq dəyişir və istənilən büddcəyə uyğun …\nHabiba Babayeva 27 Aprel 2021 15:23 27 Aprel 2021 15:23 0


Bitcoin-in qızıl forması bazara çıxır – qarmag.com\n23 Oktyabr 2017 Rəis pul\nBitkoin virtual kriptovalyutanın yenidən bölünməsi nəticəsində “Bitcoin Gold” adında yeni bir rəqəmsal valyuta yarana bilər.\n“Report” “Haberler” saytına istinadən xəbər verir ki, Honq-Konqun “LightningASİC” mədən şirkətinin baş icraçı direktoru Cek Liaonun rəhbərlik etdiyi “Bitcoin Gold”un oktyabrın 25-də bazara çıxması gözlənilir.\nNoyabrın 1-dən etibarən isə “Bitcoin Gold” tədavülə buraxılacaq.\n“Bitcoin Gold”un qiyməti daha kiçik mədənçilik qrupu tərəfindən dəstəklənməsi səbəbindən “Bitcoin Cash”dən daha ucuz olacağı bildirilir. Qeyd edək ki, bitkoin 2017-ci il avqustun 1-də bitkoin və bitkoin kəşə (BCC) bölünüb. Hazırda “Bitcoin Cash”in qiyməti təxminən 325 dollara bərabərdir.\n← Şampunlar haqqında az bilinən məlumatlar\n“Google” “Uber”ə qarşı: 1 milyard dollarlıq investisiya qoyub →\nHələbdən ürək ağrıdan dəhşətli görüntülər +18\nWhatsApp istifadəçilərini video ilə bağlı yeni bir funksiya gözləyir


“Ekoloji anomal dəyişmələrdə zəlzələlərin, palçıq vulkanlarının, sürüşmələrin təsirinin nəzərə alınması və əhalinin maarifləndirilmə-si” adlı layihə keçirilmişdir – Azərbaycan Respublikasının Gənclər Fondu\n“Ekoloji anomal dəyişmələrdə zəlzələlərin, palçıq vulkanlarının, sürüşmələrin təsirinin nəzərə alınması və əhalinin maarifləndirilmə-si” adlı layihə keçirilmişdir\nDekabr ayının 20-də Bakı şəhəri Səbail rayonu Respublika Seysmoloji Xidmət Mərkəzinin binasında “Ekoloji anomal dəyişmələrdə zəlzələlərin, palçıq vulkanlarının, sürüşmələrin təsirinin nəzərə alınması və əhalinin maarifləndirilmə-si” adlı layihə keçirilmişdir. Layihə Azərbaycan Respublikasının Prezidenti ya-nında Gənclər Fondunun maliyyə dəstəyi ilə Məmmədova Ləman Şakir qızı tərəfindən həyata keçirilmişdir.\nLayihənin məqsədi Azərbaycanın təbii fəlakətlərin aktiv ərazilərində, Bakı şəhərində yaşayan əhalini, əsasən də gəncləri ekoloji təhlükənin fəsadları və ondan qorunmaq yolları haqqında maarifləndirmək, gəncləri təbii elm sahəsinə uyğun ixtisas almağa həvəsləndirməkdir. Hər bir insan təhlükəli təbiət hadisəsinin baş vermə səbəblərini bilərsə, həyəcanı azalar və düşünülmüş şəkildə özünü qoruyar. Ekoloji anomal dəyişmələrdə zəlzələlərin, palçıq vulkanlarının, sürüşmələrin təsirini öyrənməzdən öncə əhalinin ekoloji biliklərini formalaşdırması və ekoloji problematikanın insan fəaliyyətinin, təbii proseslərin geniş spektrinə təsirinin yüksək dərəcəsinin mühümlüyünü, bununla yanaşı geoloji mühiti nəzərə almaq vacibdir. Geoloji mühit də özlüyündə üzvi aləmin sağlamlığına və vəziyyətinə təsir edən anomal geofiziki (maqnit, qravitasiya, elektromaqnit, geotermik və b.) və geokimyəvi sahələr və anomaliya-lar yaradır.


13:16 17 Fevral 2021\nHərbi qarşıdurmanın pandemiyanı daha da kəskinləşdirmə ehtimalı olsa da, gündəlik qeydə alınan COVID-19 yoluxmalarının sayının kəskin artması Dağlıq Qarabağ münaqişəsinin ətrafında baş verən son gərginlikdən əvvəl meydana çıxıb. Belə bir artım Azərbaycan və Ermənistana qonşu olan və münaqişədə iştirak etməyən ölkədə - Gürcüstanda da qeydə alınıb. Ermənistan və Azərbaycan Silahlı Qüvvələri arasında son döyüşlər 27 sentyabr 2020-ci ildə başlayıb və 10 noyabr 2020-də sona çatıb".\n"Dağlıq Qarabağ Azərbaycanın beynəlxalq səviyyədə tanınmış ərazisidir, bura beynəlxalq hüquq normalarını kobud şəkildə pozan Ermənistan Silahlı Qüvvələri tərəfindən işğal edilmiş və etnik baxımdan azərbaycanlılardan təmizlənmişdir. Münaqişənin başlanğıcından - 1980-ci illərin sonlarından bəri 1 milyondan çox etnik azərbaycanlı evlərini tərk etməyə məcbur edilib və bu, böyük bir humanitar fəlakətə səbəb olub. Beynəlxalq vasitəçilərin iştirakı ilə 30 ilə yaxın davam edən danışıqlara baxmayaraq, sülh razılaşması əldə olunmayıb. BMT Təhlükəsizlik Şurasının 1993-cü ildə qəbul edilmiş dörd qətnaməsi (822, 853, 874, 884), Ermənistanın işğalçı qüvvələrinin Azərbaycanın işğal altında olan bütün bölgələrindən dərhal və qeyd-şərtsiz çıxarılmasını tələb edir. Bu günə qədər bu qətnamələr yerinə yetirilməmiş qalır", - deyə cavab məqaləsində qeyd olunur.\nSəhiyyə işçiləri olaraq, hamımızı beynəlxalq səviyyədə təsdiqlənmiş insan hüquqları və insan həyatının dəyərinə inam birləşdirir. Elmin etnosentrik baxışlarla siyasiləşdirilməsi elmin həyatımıza müsbət təsirini sarsıdır. Elmi siyasi mənfəət üçün istifadə etmədən hamımızın sülhü inkişaf etdirməyə və hərbi münaqişələrin qarşısını almağa çalışması vacibdir", - deyə cavab məqaləsində vurğulanır.


“WhatsApp” istifadəçiləri təhlükə ilə üz-üzə - İKT - Fins.az\nWhatsApp” messencerindəki qrup çatlarının təhlükəli olduğu üzə çıxıb.\nFins.az xəbər verir ki, Lozannanın Federal Politexnik Məktəbindən Kiran Qarimell və London Kraliça Mariya Universitetindən Qaret Taysonun apardığı araşdırmalar göstərib ki, istənilən şəxs bu bazanı toplaya bilər. Bura istifadəçilərin mobil telefonlarının nömrələri, həmçinin onların çatda bölüşdükləri görüntülər, video və keçidlər daxildir.\nBöyük Britaniya və İsveçrədən olan araşdırmaçılar istifadəçilərin 46 mindən çox istifadəçinin yarım milyona yaxın məlumatlarını təhlil ediblər. Veb axtarışın köməyi ilə aşkar edilmiş 178 qrup çatından olan məlumatları onlar yarım il ərzində toplayıblar.\nAraşdırmada qeyd edilir ki, bu məlumatları ancaq bu qrup çatlarına daxil olmaqla əldə etmək mümkündür. Bununla belə, daha əvvəl göndərilən məlumatlara çıxış əldə olunmayacaq.\nXatırladaq ki, “WhatsApp” messencerinin istifadəçilərini hazırda “App Store”da yüklənməsi mümkün olan “Chatwatch” tətbiqi vasitəsilə izləmək mümkündür. Bu tətbiq istifadəçinin əlaqə siyahısında olan hansı nömrə ilə yazışdığını, həmçinin istifadəçinin sonuncu dəfə “WhatsApp”a nə zaman daxil olduğu, status və funksiyalara etdiyi dəyişikliklər barədə də öyrənməyə imkan verir.


Putin Suriya əməliyyatının nəticələri barədə iclas keçirəcək\nYayınlanma tarixi:15.11.2017 10:22:43\nRusiya Müdafiə Nazirliyi kollegiyasının genişləndirilmiş iclası keçiriləcək.\nİslamazeri.com-un “Kommersant”-a istinadən verdiyi xəbərə əsasən, Rusiya Prezidenti Vladimir Putin dekabr ayının 22-si ölkəsinin Müdafiə Nazirliyi kollegiyasının genişləndirilmiş iclasını keçirəcək. İclasda nazirliyin 2017-ci ildəki işlərinin nəticələri çıxarılacaq və 2018-ci ilin hədəfləri müəyyən ediləcək.\nQeyd edilir ki, müzakirələrin mərkəzi mövzusu Suriyadakı hərbi əməliyyat və onun nəticələri, həmçinin NATO-un şərqə doğru irəliləməsi, yeni silah nümunələrinin yaradılması və Krım, Uzaq Şərq və Arktikadakı dəstələrin döyüş potensialının möhkəmlədilməsi olacaq.\nKremlin mətbuat katibi Dmitriy Peskov Putinin həmin iclasdakı mümkün iştirakını şərh edib. Onun sözlərinə görə, “bunu istisna etmək olmaz”.


"Kapital Bank" təşəkkürnamə ilə təltif edilib - Report.az\n"Kapital Bank" təşəkkürnamə ilə təltif edilib\n22 Noyabr, 2019 13:00\nAzərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK) tərəfindən təşkil olunan Dayanıqlı İnkişaf Məqsədləri və Biznes mühiti tədbirində Korporativ Sosial Məsuliyyət üzrə fəal olan təşkilatlar mükafatlandırılıb.\nKapital Bankdan "Report"a verilən məlumata görə, "Kapital Bank"ın dəstəyi və "Kapital Bank"ın “Üçüncü Bahar” təşəbbüs qrupunun təşkilatçılığı ilə Əmək və Əhalinin Sosial Müdafiəsi Nazirliyinin nəzdində fəaliyyət göstərən “Yaşa” Təqaüdçülər Mərkəzi xüsusi təşəkkürnamə ilə təltif olunub.\nMəlumata görə, forum formatında keçirilən tədbir zamanı Sahibkarlar (İşəgötürənlər) Təşkilatları Milli Konfederasiyasının sədri Məmməd Musayev, İqtisadiyyat nazirinin müavini Niyazi Səfərov, Əmək və Əhalinin Sosial Müdafiəsi nazirinin müavini Anar Əliyev və digər qonarlar çıxış edərək, şirkətlərin və sahibkarların fəaliyyətinin ölkə iqtisadiyyatının inkişafında mühüm amil olduğunu vurğulayıblar.\nQeyd edək ki, “Yaşa” Mərkəzi "Kapital Bank"ın dəstəyi və “Üçüncü Bahar” təşəbbüs qrupunun təşkilatçılığı ilə Əmək və Əhalinin Sosial Müdafiəsi Nazirliyinin nəzdində fəaliyyət göstərir. Mərkəz Dövlət Sosial Müdafiə Fondunun Sabunçu rayon şöbəsində (Bakıxanov qəsəbəsi, Y. Əliyev küç.,1) yerləşir.\nMərkəzin hazırda 2000-ə yaxın fəal üzvü var və hər layihə üzrə 70-80 nəfər qoşularaq, tədbirlərdə iştirak edir. Mərkəz barədə ətraflı məlumat almaq üçün 0556801155, 012 425 55 23 nömrələrinə və ya www.teqaudchu.azsaytına müraciət etmək olar.\nXatırladaq ki, Azərbaycanda ən böyük filial şəbəkəsinə malik olan "Kapital Bank", 101 filialı və 13 şöbəsi ilə müştərilərin xidmətindədir. Bankın məhsul və xidmətləri barədə daha ətraflı məlumat almaq üçün www.kapitalbank.az saytına, 196 Sorğu Mərkəzinə və ya Bankın müxtəlif sosial şəbəkələrdə olan səhifələrinə müraciət edə bilərsiniz.\nBanklar xüsusi rejim dövründə fəaliyyət göstərəcək 30 Mart, 2020 / 20:50\nAviaşirkətlər koronavirusdan çarəni kreditdə axtarırlar 30 Mart, 2020 / 19:37\n"Bakı Konqres Mərkəzi" MMC-dən koronavirusla mübarizəyə 50 min manatlıq dəstək 30 Mart, 2020 / 18:56\nBakıda xüsusi karantin rejimini pozanlarla bağlı reyd keçirildi - REPORTAJ\n31 Mart, 2020 06:20\nÇində son gündə koronavirusa onlarla yoluxma qeydə alındı\n31 Mart, 2020 05:45\n31 Mart, 2020 05:01\n31 Mart, 2020 04:13\n31 Mart, 2020 04:03\nRusiya, Çin koronavirusla mübarizədə ABŞ-a, ABŞ isə İtaliyaya kömək edəcək\n31 Mart, 2020 03:41\nABŞ-da koronavirusdan ölənlərin sayı 3 minə çatdı - YENİLƏNİB\n31 Mart, 2020 02:50\nTramp kibertəhlükələrə görə Rusiya əleyhinə sanksiyaların müddətini uzatdı\n31 Mart, 2020 02:18\n31 Mart, 2020 01:48\n31 Mart, 2020 01:33\n31 Mart, 2020 01:07\n31 Mart, 2020 00:39\n31 Mart, 2020 00:05\n31 Mart, 2020 00:00\n30 Mart, 2020 23:24\n30 Mart, 2020 23:16\nİqtisadiyyat naziri: “Tikinti sektoru iqtisadiyyatın sürətini yenidən yığması üçün aparıcı sektorlardan biri olacaq”\n30 Mart, 2020 23:01\n30 Mart, 2020 22:49\nDaha bir ölkədə koronavirusa yoluxma aşkarlandı\n30 Mart, 2020 22:38